sagorsarker/bangla-wikipedia huggingface dataset:
ব্রি ধান

বাংলাদেশ ধান গবেষণা ইনস্টিটিউট(ব্রি) কর্তৃক উদ্ভাবিত উচ্চফলনশীল এবং হাইব্রিড জাতীয় ধানকে ব্রি ধান হিসাবে অভিহিত করা হয়। শুরুতে এগুলোকে বি আর ধান নামে আখ্যায়িত করা হতো। বিভিন্ন ব্রি ধানের বিভিন্ন বৈশিষ্ট্য রয়েছে। মার্চ ২০২৩ পর্যন্ত ব্রি উদ্ভাবিত সর্বমোট ধানের জাতের সংখ্যা ১১৩টি।
এটি বোরো মৌসুমের আগাম জাত হিসেবে অনুমোদিত। এ ধানের ডিগপাতা হেলে যায় এবং শীষ উপরে থাকে। তদুপরি ফলনও ভাল। তাই কৃষকদের কাছে এটি জনপ্রিয়তা লাভ 
করেছে
এটি বাদামি গাছফড়িং প্রতিরোধশীল জাত হিসেবে চাষাবাদের জন্য অনুমোদিত।
এটি রোপা আমন মৌসুমের উপযোগী একটি আলোক সংবেদনশীল ধান। এ ধান চারা ও থোড় অবস্থায় ৮ ডিএস/মিটার লবণাক্ততা প্রতিরোধ করতে পারে। দেশের উপকূলীয় অঞ্চলের যে জমিতে রাজাশাইল, কাজলশাইল, পাটনাই, মরিচশাইল ইত্যাদি স্থানীয় জাতের চাষাবাদ হচ্ছে ঐ সব জমিতে এ জাতের প্রতি হেক্টরে ফলন ৪.০-৪.৫ টন। এ জাতের গাছ মজবুত। প্রচলিত জাতের মতো এর ডিগপাতা একটু চওড়া, কিন' গাছ উচ্চতায় অনেকটা ছোট। এর জীবনকাল ব্রি ধান ৪০-এর চেয়ে এক সপ্তাহ নাবী। জাতটির চারা প্রয়োজনে ৩০-৫০ দিনের হলে এক হাঁটু পরিমাণ পানিতে সহজেই রোপণ করা যায়। ধানে কোন শুঙ নেই। আবার দেখতে বিআর ২৩ এর অনুরূপ, কিন' জীবনকাল ৮-১০ দিন আগাম।
বঙ্গবন্ধু ধান হেক্টরপ্রতি ৭.৮ টন (বিঘা প্রতি ১০৪৩ কেজি) উৎপাদন সম্ভব। উৎপাদন কাল ১৪৫ থেকে ১৪৮ দিন, যেখানে অন্যান্য ধানে প্রায় ১৬০ দিন লাগে। চাল মাঝারি চিকন ও সাদা। জিংকের পরিমাণ প্রতি কেজিতে ২৫.৭ মিলিগ্রাম, যা জিংকের অভাব পূরণে ব্যাপক ভূমিকা রাখবে। চালের অ্যামাইলোজ ২৬.৮ শতাংশ ও প্রোটিন ৭.৮ শতাংশ। চালের গুণগত মান ভাল এবং ভাত ঝরঝরে। এই ধান আবাদে ১০ থেকে ১৪ দিন সময় কম লাগে। সার ও কিটনাশকও কম দিতে হয়। ফলন বেশি। অন্য ধানের তুলনায় দু-এক সপ্তাহ আগে ধান কাটা যায়। ঝড়বৃষ্টিতে ফসল নষ্ট হয় কম। সময় ও খরচ বাঁচে। বেশি শীতে অন্যান্য জাতের ধানের বীজ বপনের পর ঘন কুয়াশায় অনেক চারা নষ্ট হয়। কিন্তু বঙ্গবন্ধু জাতের বীজ বপনের পর অল্প কিছুদিনের মধ্যেই রোপণ করতে পারায় চারা নষ্টের হার কম। এই ধানের ফ্লাগ লিড ভাল থাকায় ফলন ভাল হয়। অন্যান্য ধানে ফ্লাগ লিড কম থাকায় চিটা বেশি হয়। এর ডিগ পাতা খাড়া, প্রশস্ত ও লম্বা এবং পাতার রং সবুজ; পূর্ণবয়স্ক গাছের উচ্চতা ১০১ সেন্টিমিটার; এক হাজার পুষ্ট ধানের ওজন ১৬ দশমিক ৭ গ্রাম।
ব্রি ধান- ৭, ব্রি ধান-২৮, ব্রি ধান-২৯, ব্রি ধান-৩৫, ব্রি ধান-৪১, ব্রি ধান-৪৭, ব্রি ধান–৫০, ব্রি ধান–৬৩, ব্রি ধান–৭০, ব্রি ধান - ৭৪, ব্রি ধান–৭৫,ব্রি ধান-৭৬ (জোয়ার-ভাটাসহনশীল জাত) , ব্রি ধান–৭৭ (জোয়ার-ভাটাসহনশীল জাত) , ব্রি ধান–৮০, ব্রি ধান–৮১, ব্রি ধান- ৮২, ব্রি ধান-৮৩, ব্রি ধান–৮৪, ব্রি ধান-৮৫, ব্রি ধান–৮৬, ব্রি ধান- ৮৭, ব্রি ধান–৮৮, ব্রি ধান - ৮৯, ব্রি ধান–৯০, ব্রি ধান - ৯২, ব্রি ধান - ৯৩, ব্রি ধান - ৯৪, ব্রি ধান - ৯৫, ব্রি ধান - ৯৬, বঙ্গবন্ধু ধান–১০০ (জিংকসমৃদ্ধ জাত), ব্রি ধান - ১০১, ব্রি ধান - ১০২ ব্রি ধান - ১০৩, ব্রি ধান - ১০৪ (বাসমতীর গুণাবলি সম্পন্ন সুগন্ধি ধান) , ব্রি ধান-১০৫ (ডায়াবেটিক ধান), ব্রি ধান-১০৬ (অলবণাক্ততা জোয়ার-ভাটা অঞ্চলের উপযোগী)
প্রাইমটাইম এমি পুরস্কার

প্রাইমটাইম এমি পুরস্কার (ইংরেজি: Primetime Emmy Awards) হচ্ছে যুক্তরাষ্ট্রের একাডেমি অব টেলিভিশন আর্টস অ্যান্ড সায়েন্সেস প্রদত্ত রাতে (রাত ৮:০০টা থেকে ১১:০০টা) টেলিভিশনে প্রচারিত অনুষ্ঠানের ওপর একটি পুরস্কার। ১৯৪৯ সালে এটি প্রথম দেওয়া হয়। প্রথমে এটির নাম ছিলো শুধু এমি পুরস্কার কিন্তু পরবর্তীকালে ডেটাইম এমি পুরস্কার নামে আরেকটি বিভাগ তৈরি হলে দ্বর্থ্যতা নীরসনকারী হিসেবে এই বিভাগটি তৈরি হয় ১৯৭০-এর দশকে। সাধারণত সেপ্টেম্বরের মধ্যভাগে, সরকারিভাবে বসন্তকালীন টেলিভিশন সূচি শুরু হবার আগের রবিবার এই পুরস্কার দেওয়া হয়
এমি পুরস্কারগুলোকে টেলিভিশনের ক্ষেত্রে চলচ্চিত্রের একাডেমি পুরস্কারের সাদৃশ্য হিসেবে ধরা হয়। এছাড়া এটাকে যার যার সাথে সাদৃশ্যপূর্ণ মনে করা হয়, তন্মধ্যে রয়েছে সঙ্গীতের গ্র্যামি পুরস্কার, ও মঞ্চনাটকের টনি পুরস্কার।
বর্তমানে নিচের বিভাগ গুলোতে প্রাইমটাইম এমি পুরস্কার প্রদান করা হয়:
ইন্ডিপেন্ডেন্ট স্পিরিট পুরস্কার

ইন্ডিপেন্ডেন্ট স্পিরিট পুরস্কার (ইংরেজি: Independent Spirit Awards) যা মূলত ফিন্‌ডি (FINDIE) বা Friends of Independents Awards (স্বাধীন পুরস্কারের বন্ধু) নামে পরিচিত, একটি মার্কিন চলচ্চিত্র পুরস্কার। ১৯৮৪ সালে এই পুরস্কারটি দেওয়া শুরু হয়। পুরস্কারটি স্বাধীন চলচ্চিত্র প্রতি উৎসর্গকৃত।.
বিজয়ীদেরকে একটি অ্যাক্রিলিক কাচের তৈরি পিরামিড দেওয়ার মাধ্যমে পুরস্কৃত করা হতো, কিন্তু ২০০৬ সাল থেকে চূড়োয় বসে পাখা মেলে থাকা একটি পাখিকে ট্রফি হিসেবে প্রদান করা হচ্ছে। ১৯৮৬ সালে এই পুরস্কারটি পুনঃনামকরণ করা হয় "ইন্ডিপেন্ডেন্ট স্পিরিট পুরস্কার"। ফিল্ম ইন্ডিপেন্ডেন্ট নামক একটি অলাভজনক সংগঠনটি এই পুরস্কার প্রদান করে। সাধারণত ক্যালিফোর্নিয়ার সান্তা মনিকার সমুদ্র বালুতটে এই পুরস্কার প্রদান করা হয়। প্রথম দিকে এটি একাডেমি পুরস্কার প্রদানের আগের দিন প্রদান করা হতো, কিন্তু ১৯৯৯ সাল থেকে এটি একাডেমি পুরস্কার প্রদানের দিনটির আগের শনিবারে প্রদান করা হচ্ছে। পুরস্কার প্রদান অনুষ্ঠানটি ইন্ডিপেন্ডেন্ট ফিল্ম প্রতিষ্ঠানটির নিজস্ব টিভি চ্যানেল ইন্ডিপেন্ডেন্ট ফিল্ম চ্যানেল-এর মাধ্যমে সরাসরি প্রচার করা হয়।
২০০৯ সালের ইন্ডিপেন্ডেন্ট স্পিরিট পুরস্কারটি দেওয়া হয়েছে ২১ ফেব্রুয়ারি।
ন্যাশনাল বোর্ড অব রিভিউ

ন্যাশনাল বোর্ড অফ রিভিউ অফ মোশন পিকচার্স () প্রতিষ্ঠিত হয় ১৯০৯ সালে যুক্তরাষ্ট্রের নিউ ইয়র্ক সিটিতে। চলচ্চিত্র আবিস্কারের মাত্র ১৩ বছর পর চলচ্চিত্র বিষয়ক এই সংস্থাটির জন্ম। সংস্থাটির জন্মের পেছনে কারণ হিসেবে ছিলো ১৯০৮ সালের বড়দিনের প্রাক্কালে তৎকালীন নিউ ইয়র্ক সিটির মেয়র জর্জ বি. ম্যাকলেল্যান, জুনিয়রের চলচ্চিত্র প্রদশর্নীর অনুমতি বাতিলের বিরুদ্ধে প্রতিবাদ করা। মেয়র, যিনি ছিলেন আমেরিকার গৃহযুদ্ধের যুদ্ধ করা এক জেনারেলের পুত্র, বিশ্বাস করতেন এই নতুন আবিস্কারটি সম্প্রদায়ের নীতির সাথে খাপ খায় না। নিজেদের মত প্রকাশের সাংবিধানিক অধিকার রক্ষায়, হল মালিক মারকাস লো, এবং চলচ্চিত্র পরিবেশকরা দ্য পিপল'স ইন্সটিটিউটের কুপার ইউনিয়নে একত্রিত হয়ে নিউ ইয়র্ক বোর্ড অফ মোশন পিকচার সেন্সরশিপ সংগঠনটির গোড়াপত্তন করেন। পরবর্তীকালে "সেন্সরশিপ" শব্দটি বাদ দিয়ে সংগঠনটির নতুন নামকরণ করা হয়, ন্যাশনাল বোর্ড অফ রিভিউ অফ মোশন পিকচার্স।
সদ্য সৃষ্ট এই শিল্পের বিভিন্ন কলাকুশলীদের স্বীকৃতি দেবার মাধ্যমে এটিকে উৎসাহিত করাই ছিলো এই সংগঠনের কাজ। সেই সাথে আমেরিকার সাংষ্কৃতিক জীবনে এই শিল্পকে ছড়িয়ে দেওয়া। আস্তে আস্তে এই সংগঠনটি মৌখিকভাবে নতুন চলচ্চিত্রের মুক্তি পাবার স্থান হিসেবে পরিণত হয়। ১৯১৬ থেকে ১৯৫০ এর দশক পর্যন্ত প্রায় ১০০০ চলচ্চিত্রে "Passed by the National Board of Review" বা "ন্যাশনাল বোর্ড অফ রিভিউ কর্তৃক অনুমোদিত" ট্যাগটি ব্যবহৃত হয়েছিলো।
আন্তোনেল্লো ভেনদিত্তি

আন্তোনেল্লো ভেনদিত্তি (; জন্ম: ৮ মার্চ, ১৯৪৯) একজন ইতালীয় গায়ক ও গীতিকার, যিনি ১৯৭০-এর দশকে লেখা কিছু সামাজিক আবহ সঙ্গীত গেয়ে প্রখ্যাতি লাভ করেন।
আন্তোনেল্লো ভেনদিত্তির জন্ম ইতালির রাজধানী রোমে। তার বাবা ছিলেন পেশায় একজন পুলিশ কমিশনার, পরবর্তীতে পদন্নোতি প্রাপ্ত হয়ে তিনি রোমের পুলিশ বিভাগের উপ-প্রধান কর্মকর্তা হয়েছিলেন।
কিশোর বয়স থেকেই তিনি পিয়ানো বাজানো শেখা শুরু করেন, এবং ১৯৭০-এর দশকে ফ্রান্সিসকো ডি গ্রেগর ও জর্জিয় লো কাসিওর সাথে রোমের ফক স্টুডিওতে তার সঙ্গীত জীবনের অভিষেক ঘটে। তার প্রথম অ্যালবামটি ছিলো ১৯৭২ সালে মুক্তিপ্রাপ্ত; এবং নাম ছিলো এলপি। এটি ছিলো একটি মিশ্র অ্যালবাম। এটি ব্যাবসায়িকভাব স্বল্প সফলতা লাভ করে। ভেনেডিত্তি মূলত পরিচিত তার সামাজিক বিভিন্ন ক্ষেত্রে তার দৃঢ়তা, ও সুন্দর কণ্ঠের জন্য। তার বিভিন্ন সামাজিক থিম সঙ্গীতের মধ্যে উদাহরণস্বরূপ বলা যায় "থিওরিয়াস ক্যাম্পাস" বা "নিজ শহরের জন্য ভালোবাসা"।
মিট লোফ

মাইকেল লি অ্যাডে (ইংরেজি: Michael Lee Aday) (জন্ম: ২৭ সেপ্টেম্বর, ১৯৪৭), যিনি মিট লোফ ও মিট লোফ অ্যাডে নামে বেশি পরিচিত, একজন মার্কিন রক গায়ক, এবং অভিনেতা। তার জন্ম নাম ছিলো মারভিন লি অ্যাডে। তিনি বিখ্যাত তার সৃষ্ট অ্যালবাম "ব্যাট আউট অফ হেল" ত্রয়ীর জন্য। এই অ্যালবাম ত্রয়ী বিশ্বব্যাপী ৪ কোটি কপি বিক্রি হয়েছে। অ্যালবাম মুক্তির ৩০ বছর পরেও এখনও প্রতি বছর এই অ্যালবামটি ২ লক্ষ কপি করে বিক্রি হচ্ছে, এবং নয় বছর ধরে এটি চার্টে অবস্থান করছে।
যদি "ব্যাট" "আউট অফ হেল" ত্রয়ীর প্রথম ও দ্বিতীয় অ্যালবামটির সাফল্য ঈর্ষণীয় এবং এ দুটি অ্যালবাম তাকে গ্র্যামি পুরস্কার এনে দেয়, তবুও যুক্তরাষ্ট্রে খ্যাতি বা জনপ্রিয়তা তৈরি করতে যথেষ্ট বেগ পেতে হয়। অন্যদিকে ইউরোপে মিট লোফের পরিচয় একজন আইকনিক সংস্কৃতিকর্মী রূপে, বিশেষ করে যুক্তরাজ্যে, যেখানে তার র‌্যাঙ্কিং ২৩ নম্বর। এছাড়াও তিনি ভিএইচ১-এর ১০০ গ্রেটেস্ট আর্টিস্ট হার্ড রক-এ ৯৬তম অবস্থানে আছেন।
লেনি ক্রাভিট্‌জ

লিওনার্ড অ্যালবার্ট "লেনি" ক্রাভিট্‌জ (ইংরেজি: Leonard Albert "Lenny" Kravitz) (জন্ম: ২৬ মে, ১৯৬৪) একজন মার্কিন গায়ক-গীতিকার, যন্ত্রবাদক, রেকর্ড প্রযোজক। তার সঙ্গীতক্ষেত্র মূলত রক সঙ্গীত প্রধান। এর মধ্যে আছে সোল মিউজিক, রেগে, ফাঙ্ক রক, হার্ড রক, সাইকেডেলিক রক। এছাড়াও তিনি ঐতিহ্যবাহী ফোক ও ব্যালাড সঙ্গীতও করে থাকেন।
রেকর্ডিং-এর সময় লিড ও ব্যকগ্রাউন্ড ভোকাল হিসেবে ক্রাভিট্‌স প্রায় সময়ই যে বাদ্যযন্ত্রগুলো বাজিয়ে থাকেন তা হচ্ছে গিটার, বেজ গিটার, ড্রামস, কিবোর্ডস, ও বিভিন্ন ঘাত বাদ্য। তার বিভিন্ন স্টেজ পারফরমেন্স ও মিউজিক ভিডিওর জন্য তিনি বিশেষভাবে পরিচিত। যুক্তরাষ্ট্রের সিঙ্গেলস টপ চার্টে তার একাধিক গান স্থান পেয়েছে, যদিও কোনোটিই হট ১০০-এ বা বিশ্বের কোথাও স্থান পায়নি। কিন্তু তারপরেও তিন সেরা পুরুষ ভোকাল পারফরমেন্স ক্যাটাগরিতে ১৯৯৯ থেকে ২০০২ পর্যন্ত টানা চারবার গ্র্যামি পুরস্কার জিতেছেন। এটা হচ্ছে এই ক্যাটাগরিতে কোনো শিল্পীর সবচেয়ে বেশিবার গ্র্যামি জেতার রেকর্ড। এছাড়া তিনি আমেরিকান মিউজিক পুরস্কার, এমটিভি ভিডিও পুরস্কার, ব্রিট পুরস্কার, ব্লকবাস্টার এন্টারটেইমেন্ট পুরস্কার জিতেছেন।
তিনি পড়াশোনা করেছেন যুক্তরাষ্ট্রের লস অ্যাঞ্জেলসের বেভারলি হিল্‌স হাই স্কুলে।
দ্য লেমনহেডস

দ্য লেমনহেডস (ইংরেজি: The Lemonheads) হচ্ছে অল্টারনেটিভ রক ভিত্তিক একটি মার্কিন রক ব্যান্ড। ১৯৮৬ সালে গিটারিস্ট ও গায়ক এভান ডান্ডো এটি প্রতিষ্ঠা করেন, যিনি এই ব্যান্ডের এখন পর্যন্ত একমাত্র স্থায়ী সদস্য।
দ্য লেমনহেডস-এর জনপ্রিয়তা বৃদ্ধি পায় ১৯৯২ সালে "ইট'স আ শেইম অ্যাবাউট রয়" অ্যালবামের মাধ্যমে। অ্যালবামাটি প্রযোজন, প্রকৌশল ও মিক্সিং করেছিলেন প্রযোজক ব্রুস রব, ডো, এবং জো। এই অ্যালবামাটি ব্যান্ডের সবচেয়ে ব্যবসাসফল অ্যালবাম হিসেবে পরিচয় লাভ করে। এছাড়াও এটাকে ধরা হয় অল্টারনেটিভ রক সঙ্গীতের অ্যালবামগুলোর মধ্যে সবচেয়ে ভালো।
ড্যানি আয়েলো

ড্যানিয়েল লুইস "ড্যানি" আয়েলো, জুনিয়র (ইংরেজি: Daniel Louis "Danny" Aiello, Jr.) (২০ জুন ১৯৩৩ – ১২ ডিসেম্বর ২০১৯) একজন মার্কিন অভিনেতা ছিলেন। তিনি অভিনয় করেছেন "ওয়ানস আপন আ টাইম ইন আমেরিকা", "রুবি", "", "হাডসন হক" এর মতো চলচ্চিত্রে। ১৯৮৯ নালে স্পাইক লিয়ের চলচ্চিত্র "ডু দ্য রাইট থিং"-এ অভিনয় করে তিনি সেরা পার্শ্ব অভিনেতা হিসেবে একাডেমি পুরস্কারের মনোনয়ন লাভ করেছিলেন।
আয়েলো ছিলেন তার মা-বাবার ছয় সন্তানের মধ্যে সবচেয়ে ছোট। তার জন্ম হয় নিউ ইয়র্কের ম্যানহাটনে। তার মা-বাবা জাতিতে ছিলেন ইতালীয় আমেরিকান। আয়েলোর মা ফ্রান্সেস-এর জন্ম ইতালির নেপল্‌স-এ, এবং বাবা ড্যানিয়েল লুইস আয়েলো, সিনিয়র, ছিলেন একজন শ্রমিক। আয়েলোর মা অন্ধ হয়ে যাবার পর তার বাবাই সংসারটি চালিয়ে নিয়ে যাচ্ছিলেন। মাত্র ৭ বছর বয়সে আয়েলো ব্রনক্স ছেড়ে জেমস মনরো হাই স্কুলে পড়াশোনার উদ্দেশ্যে চলে যান।
ড্যানি আয়োলো ২০১৯ সালের ১২ নভেম্বর ৮৬ বছর বয়সে মৃত্যুবরণ করেন।
ডেভিড ডুকভ্‌নি

ডেভিড উইলিয়াম ডুকভ্‌নি (; জন্ম: ৭ আগস্ট ১৯৬০) একজন মার্কিন অভিনেতা। তিনি "দি এক্স-ফাইল্‌স"-এ এফবিআই স্পেশাল এজেন্ট ফক্স মাল্ডার চরিত্রে, এবং "ক্যালিফোর্নিকেশন"-এ হ্যাংক মুডি চরিত্র অভিনয় করে দুইবার গোল্ডেন গ্লোব পুরস্কার জয় করেন।
ডুকভ্‌নির জন্ম মার্কিন যুক্তরাষ্ট্রের নিউ ইয়র্ক অঙ্গরাজ্যের নিউ ইয়র্ক শহরে। তার মা মার্গারেট ছিলেন একজন স্কুল প্রশাসক ও শিক্ষক, এবং বাবা অ্যামরাম ডুকভ্‌নি (১৯৯৭-২০০৩) মার্কিন ইহুদী কমিটির হয়ে প্রচারকের কাজ করতেন। ডেভিড ডুকভ্‌নির দাদা-দাদী ছিলেন যথাক্রমে বেলারুশের মিনস্ক, এবং পোল্যান্ডের ওয়ারশ থেকে আসা ইহুদি। ডুকভ্‌নির মা স্কটল্যান্ড থেকে আমেরিকায় অভিবাসী হন।
ডুকভ্‌নি তার স্নাতোকোত্তর ডিগ্রি লাভ করেন ইংরেজি সাহিত্যে, আমেরিকার ইয়েল ইউনিভার্সিটি থেকে, এবং এর পর পরই তিনি তার পোস্ট ডক্টোরাল থিসিস পিএইচডি শুরু করেন, যা এখনো সম্পূর্ণ হয় নি। তার গবেষণার বিষয় হচ্ছে "Magic and Technology in Contemporary Poetry and Prose" বা "তুলনামূলক কাব্য ও গদ্য সাহিত্যে যাদু ও প্রযুক্তি"।
দ্য ওয়াশিংটন পোস্ট

দ্য ওয়াশিংটন পোস্ট () মার্কিন যুক্তরাষ্ট্রের ওয়াশিংটন ডি.সি. শহরের সবচেয়ে পুরনো ও সর্বাধিক সার্কুলেশনবিশিষ্ট ইংরেজি দৈনিক পত্রিকা। ১৮৭৭ সাথে এটি প্রতিষ্ঠিত হয়। যুক্তরাষ্ট্রের রাজধানীতে অবস্থিত হওয়ায় মার্কিন রাজনীতি ও বৈদেশিক সম্পর্কের ব্যাপারে এই পত্রিকাটির যথেষ্ট প্রভাব বিদ্যমান। জাতীয় পর্যায়ে প্রকাশিত পত্রিকা না হলেও "ওয়াশিংটন পোস্ট"-কে একটি "প্রামাণিক সংবাদপত্র" (Newspaper of record হিসেবে গণ্য করা হয়। ওয়াশিংটন ডি.সি. অঞ্চল, এবং ম্যারিল্যান্ড ও ভার্জিনিয়া অঙ্গরাজ্যে পত্রিকাটির সংস্করণ বের হয়।
পত্রিকাটির ফরম্যাট ব্রডশিট। এতে রঙিন ও সাদা-কালো উভয় ধরনের ছবিই প্রকাশিত হয়। পত্রিকাটির বিভিন্ন অংশগুলোর মধ্যে আছে প্রধান অংশ যা প্রথম পাতা নিয়ে গঠিত। এরপর আছে আন্তর্জাতিক, ব্যবসা-বাণিজ্য, রাজনীতি, এবং সম্পাদকীয় ও মতামত। এছাড়াও থাকে আঞ্চলিক সংবা, খেলাধুলা, ফ্যাশন, এবং সাংষ্কৃতিক খবরাদি। রবিবারের সংস্করণে আরো বর্ধিতভাবে বিভিন্ন অংশ সন্নিবেশিত হয়। যেমন: ট্রাভেল কমিক্‌স, টিভি সাপ্তাহিক, এবং "ওয়াশিংটন পোস্ট ম্যাগাজিন"। ওয়াশিংটন পোস্ট হচ্ছে দ্য ওয়াশিংটন পোস্ট কোম্পানির একটি অংশ, যার অধীনস্থ অন্যান্য কোম্পানিগুলোর মধ্যে আছে ওয়াশিংটন পোস্ট মিডিয়া, ওয়াশিংটন পোস্ট ডিজিটাল, এবং ওয়াশিংটন পোস্ট ডট কম।
১৯৯১ সালে লিওনার্ড ডাওনি জুনিয়রকে নির্বাহী সম্পাদক হিসেবে স্থলাভিষিক্ত করার পর থেকে পত্রিকাটি ২৫ বার পুলিৎজার পুরস্কার জয় করেছে। ২০০৮ সালে এটি ৮টি একক পুলিৎজার পুরস্কার লাভ করে, যা কোন পত্রিকার এক বছরে দ্বিতীয় সর্বোচ্চ সংখ্যক পুলিৎজার জয়ের উদাহরণ।
ফিনিক্স, অ্যারিজোনা

ফিনিক্স () হচ্ছে যুক্তরাষ্ট্রের অ্যারিজোনা অঙ্গরাজ্যের রাজধানী, ও সবচেয়ে বড় শহর। সেই সাথে এটি জনসংখ্যার দিক দিয়ে যুক্তরাষ্ট্রের পঞ্চম বৃহত্তম শহর। এখানে বাস করেন প্রায় ১৫,৬৭,৯২৪ জন মানুষ, যা ফিনিক্স মেট্রোপলিটান এলাকা, "দ্য ভ্যালি অফ দ্য সান" (বাংলা "সূর্য উপত্যকা") নামে পরিচিত। মেট্রোপলিটান শহর বা মহানগরীর ভিত্তিতে এটি যুক্তরাষ্ট্রের ১২তম বৃহৎ নগরাঞ্চল। এছাড়ও ভূমির দিক থেকে এটি যুক্তরাষ্ট্রের অন্যতম বৃহৎ একটি অঞ্চল।
ফিনিক্স শহরের গোড়াপত্তন ঘটে ১৮৬৮ সালে, অ্যারিজোনার সল্ট রিভার নদীর অববাহিকায়। ১৮৮১ সালে এটি শহরের মর্যাদা লাভ করে। এটি পরবর্তীকালে উত্তর আমেরিকার সাথে একটি প্রধান যোগসূত্র হিসেবে আত্মপ্রকাশ করে। এছাড়াও যুক্তরাষ্ট্রের দক্ষিণ পশ্চিমাঞ্চলীয় অঞ্চলগুলোর আর্থনৈতিক, সাংস্কৃতিক কেন্দ্র হিসেবেও এই শহরটি গুরুত্বপূর্ণ। এখান থেকে অনেক প্রভাবশালী মার্কিন রাজনীতিক দেশের রাজনীতি ও নীতিনির্ধারণী পর্যায়ে অবদান রেখেছেন। এর মধ্যে আছে, ব্যারি গোল্ডওয়াটার, উইলিয়াম রেনকুইস্ট, জন ম্যাককেইন, জ্যানেট নেপোলিটানো, ও কার্ল হেইডেন। এই শহরের বসবাসকারীদের ফিনিশিয়ান্‌স (Phoenicians) নামে অভিহিত করা হয়।
সিসিলি

সিসিলি ( ; , ) হল ভূমধ্যসাগরের সর্ববৃহৎ দ্বীপ। এটি পার্শ্ববর্তী ছোট ছোট দ্বীপসমূহ নিয়ে ইতালির একটি সাংবিধানিক স্বায়ত্তশাসিত অঞ্চল, যা সিসিলিয়ান অঞ্চল নামে পরিচিত।
সিসিলি ইতালীয় উপদ্বীপের দক্ষিণে, ভূমধ্যসাগরের মাঝ বরাবর অবস্থিত, যা মূল ভূখণ্ড থেকে মেসিনার সংকীর্ণ স্ট্রেইট দ্বারা পৃথক হয়েছে। এর অধিকাংশ ভূমি মাউন্ট এটনের, যা ইউরোপের সবচেয়ে উচুঁ ও সক্রিয় আগ্নেয়গিরি এবং পৃথিবীর সর্বাধিক সক্রিয় আগ্নেয়গিরির একটি, বর্তমানে যার উচ্চতা হল ১০,২৯২ ফুট (৩,৩২৯ মিটার)। এ দ্বীপটিতে ভূমধ্যসাগরীয় আবহাওয়া ও জলবায়ু বিরাজমান।
সিসিলির রয়েছে উন্নত ও সমৃদ্ধ সাংস্কৃতিক ঐতিহ্য বিশেষকরে স্থাপত্য, সঙ্গীত, সাহিত্য, রন্ধন বিষয়ে।
সিসিলি প্রশাসনিকভাবে নয়টি প্রদেশে বিভক্ত, যেগুলোর নাম তাদের রাজধানীর নামে নামকরণ করা হয়েছে অর্থাৎ প্রদেশ ও প্রদেশের রাজধানীর নাম একই। পাশ্ববর্তী ছোট ছোট দ্বীপসমুহ এসব সিসিলীয় প্রদেশের অংশ;
শওকত আজিজ

শওকত আজিজ (উর্দু ভাষায়: شوکت عزیز), (জন্ম: ৬ মার্চ, ১৯৪৯) একজন পাকিস্তানি অর্থনীতিবিদ, পুঁজিপতি, রাজনীতিবিদ। তিনি ২০০৪ থেকে ২০০৭ সাল পর্যন্ত পাকিস্তানের প্রধানমন্ত্রী হিসেবে দায়িত্ব পালন করেছেন। ৬ নভেম্বর ১৯৯৯ সালে তিনি পাকিস্তান মুসলিম লিগ কর্তৃক অর্থমন্ত্রী নিসেবে নিয়োগ পান এবং ১৫ নভেম্বর ২০০৭ পর্যন্ত দায়িত্বে থাকেন। পরবর্তীকালে তৎকালীন প্রধানমন্ত্রী জাফরুল্লাহ খান জামালি পদত্যাগে বাধ্য হলে তিনি ৬ জুন, ২০০৪-এ পাকিস্তানের প্রধানমন্ত্রীর পদ গ্রহণ করেন। তিনি পাকিস্তানের সর্বপ্রথম প্রধানমন্ত্রী যিনি তার এক মেয়াদকাল সম্পূর্ণ করতে পেরেছেন।
আজিজ পড়াশোনা করেছেন করাচির সেইন্ট প্যাট্রিক হাই স্কুলে। এছাড়া তিনি তার উচ্চমাধ্যমিক সম্পূর্ণ করেন স্কুলের সাথের কলেজ সেইন্ট প্যাট্রিক কলেজ থেকে। ১৯৬৭ সালে তিনি রাওয়ালপিন্ডির গর্ডন কলেজ থেকে বিজ্ঞানে স্নাতক ডিগ্রি লাভ করেন। ১৯৬৯ সালে তিনি করাচির ইন্সটিটিউট অফ বিজনেস অ্যাডমিনিস্ট্রেশন (আইবিএ) থেকে ব্যবসায় প্রসাশন বিষয়ে স্নাতোকত্তর ডিগ্রি লাভ করেন। এই শিক্ষাপ্রতিষ্ঠানটি পাকিস্তানের অন্যতম খ্যাতনামা একটি শিক্ষাপ্রতিষ্ঠান হিসেবে বিবেচিত। আইবিএ-তে পড়াশোনাকালীন ইন্টার্নশিপ হিসেবে তিনি সিটিব্যাংকে যোগদান করেন, এবং এখান থেকেই তার ব্যাংকিং পেশাজীবন শুরু হয়।
হ্যালো!

হ্যালো! () একটি সাপ্তাহিক ব্রিটিশ ম্যাগাজিন, যা মূলত সেলিব্রেটিদের খবর ও ব্যক্তিগত জীবন সম্পর্কে তথ্যাদি প্রকাশ। যুক্তরাজ্য, আয়ারল্যান্ড, ভারত, সংযুক্ত আরব আমিরাত, স্পেন, মেক্সিকো, তুরস্ক, রাশিয়া, গ্রিস, কানাডাতে ম্যাগাজিনটির সংস্করণ প্রকাশিত হয়। এছাড়া ২০০৭ সাল থেকে সার্বিয়াতেও এটি প্রকাশ পাচ্ছে।
ম্যাগাজিনটির মালিকানা স্বত্ব স্পেনীয় প্রকাশক এডোয়ার্ডো সানচেজ জুনকো। ১৯৮৮ সালে "হোলা" ("¡Hola!") নামে একটি স্পেনীয় ম্যাগাজিন রূপে এর যাত্রা শুরু হয়। ১৯৯৮ থেকে ২০০৪ সাল পর্যন্ত "ওলা !" ("Ohla !") নামে এর একটা ফরাসী সংষ্করণও প্রকাশিত হতো।
আল মুজাহিদী

আল মুজাহিদী (জন্মঃ ১ জানুয়ারি ১৯৪৩) বাংলাদেশের একজন কবি ও সাহিত্যিক। তিনি ষাট দশকের কবি হিসাবে চিহ্নিত। তিন দশকেরও অধিক সময় ধরে তিনি দৈনিক ইত্তেফাক পত্রিকার সাহিত্য সম্পাদক হিসাবে দায়িত্ব পালন করে চলেছেন। তিনি ১৯৭১ খ্রিষ্টাব্দে বাংলাদেশের মুক্তিযুদ্ধে সক্রিয়ভাবে অংশগ্রহণ করেন। কবিতা ছাড়াও তিনি গল্প, উপন্যাস, সমালোচনা ইত্যাদি সাহিত্যের বিভিন্ন শাখায় অবদান রেখেছেন। শিশু সাহিত্যেও তার অবদান উল্লেখযোগ্য।
জন্মস্থান ও জন্মতারিখ : টাঙ্গাইল, ১ জানুয়ারি ১৯৪৩। পিতা : আবদুল হালিম জামালী ও মাতা : সাখিনা খান। স্ত্রী : পলিন পারভীন। ১৯৫৮ খ্রিষ্টাব্দে তিনি ভিক্টোরিয়া হাই স্কুল থেকে প্রবেশিকা পরীক্ষায় উত্তীর্ণ হন। ১৯৬০ খ্রিষ্টাব্দে টাঙ্গাইলের করটীয়া সাদত কলেজ থেকে উচ্চ মাধ্যমিক পাস করেন্। স্নাতক (কলা) : জগন্নাথ কলেজ, ঢাকা (১৯৬৪); স্নাতকোত্তর (সমাজবিজ্ঞান) : ঢাকা বিশ্ববিদ্যালয় (১৯৬৬); স্নাতকোত্তর (বাংলা ভাষা ও সাহিত্য); ঢাকা বিশ্ববিদ্যালয় (১৯৬৭)। জীবনের শুরু থেকেই তিনি সাংবাদিকতায় নিযুক্ত। ২০১২ খ্রিষ্টাব্দে তিনি যায়যায় দিন পত্রিকায় সাহিত্য সম্পাদক হিসেবে যোগ দেন৤
লি স্ট্র্যাসবার্গ

লি স্ট্র্যাসবার্গ () (জন্ম: ১৭ নভেম্বর, ১৯০১ – ১৭ ফেব্রুয়ারি, ১৯৮২) একজন মার্কিন চলচ্চিত্র অভিনেতা, পরিচালক, এবং অভিনয় শিক্ষক। ১৯৫১ সালে তিনি নিউ ইয়র্কে অলাভজনক অ্যাক্টরস স্টুডিও-এর পরিচালক হন, যা যুক্তরাষ্ট্রের অন্যতম একটি অভিনয় স্কুল। ১৯৬৯ সালে নিউ ইয়র্কে স্ট্র্যাসবার্গ নিজেই অভিনয় শেখার স্কুল লি স্ট্র্যাসবার্গ থিয়েটার ইন্সটিটিউট গড়ে তোলেন, যেখানে তিনি তার শুরু করা অভিনয় কৌশলগুলো শিক্ষা দিতেন।
তার প্রাক্তন ছাত্র এলিয়া কাজানের পরিচালিত চলচ্চিত্র "ইস্ট অফ এডেন"(১৯৫৫)-এর জন্য তিনি জেমস ডিনের সাথে যৌথভাবে একাডেমি পুরস্কারের জন্য মনোনয়ন লাভ করেছিলেন। বর্তমান বছরগুলোতে সিডনি লুমেটের মতো পরিচালকরা স্ট্র্যাসবার্গের তত্ত্বীয় অভিনয়কে অনুসরণ করেন।
খনা

খনা বা ক্ষণা ছিলেন জ্যোতির্বিদ্যায় পারদর্শী এক বিদুষী বাঙালি নারী; যিনি বচন রচনার জন্যেই বেশি সমাদৃত। মূলতঃ খনার ভবিষ্যতবাণীগুলোই বঙ্গে 'খনার বচন' নামে বহুল পরিচিত।
মনে করা হয় বঙ্গে পাল সাম্রাজ্যের শাসনামলে অর্থাৎ ৮০০ থেকে ১২০০ খ্রিষ্টাব্দের মধ্যে তার আবির্ভাব হয়েছিল। কিংবদন্তি অনুসারে তিনি বাস করতেন অধুনা পশ্চিমবঙ্গের উত্তর চব্বিশ পরগণা জেলার বারাসাত মহকুমার বেড়াচাঁপার দেউলিয়া গ্রামে (বর্তমান চন্দ্রকেতুগড় প্রত্নস্থল, যেটি "খনামিহিরের ঢিবি" নামে পরিচিত)। তার পিতার নাম ছিল অনাচার্য। অন্য একটি কিংবদন্তি অনুসারে, তিনি ছিলেন সিংহলরাজের কন্যা।
রাজা বিক্রমাদিত্যের রাজ সভার প্রখ্যাত জ্যোতির্বিদ বরাহের ছেলে মিহিরকে খনার স্বামীরূপে পাওয়া যায়। কথিত আছে বরাহ তার পুত্রের জন্ম কোষ্ঠি গণনা করে পুত্রের আয়ু এক বছর দেখতে পেয়ে শিশু পুত্র মিহিরকে একটি পাত্রে করে সমুদ্রে ভাসিয়ে দেন। পাত্রটি ভাসতে ভাসতে সিংহল দ্বীপে পৌছলে সিংহলরাজ শিশুটিকে লালন পালন করেন এবং পরে কন্যা খনার সাথে বিয়ে দেন।
খনা এবং মিহির দুজনেই জ্যোতিষশাস্ত্রে দক্ষতা অর্জন করেন। মিহির একসময় বিক্রমাদিত্যের সভাসদ হন। একদিন পিতা বরাহ এবং পুত্র মিহির আকাশের তারা গণনায় সমস্যায় পড়লে, খনা এ সমস্যার সমাধান দিয়ে রাজা বিক্রমাদিত্যের দৃষ্টি আকর্ষণ করেন। গণনা করে খনার দেওয়া পূর্বাভাস রাজ্যের কৃষকরা উপকৃত হতো বলে রাজা বিক্রমাদিত্য খনাকে "দশম রত্ন" হিসেবে আখ্যা দেন।
রাজসভায় প্রতিপত্তি হারানোর ভয়ে প্রতিহিংসায় বরাহের আদেশে মিহির লীলাবতীর জিহ্বা কেটে দেন। এর কিছুকাল পরে খনার মৃত্যু হয়। তবে আমৃত্যু লীলাবতী সত্যের প্রতীক হয়ে ছিলেন। তিনি এমন ভবিষ্যদ্বাণী করতেন, যা হুবহু ফলে যেত। বাঙালি লোকসংস্কৃতিতে এখনো অমৃতবাণীর মতো খনার বচনের প্রচলন রয়েছে।
ড্রিমওয়ার্কস পিকচার্স

ড্রিমওয়ার্কস, এলএলসি (), যা ড্রিমওয়ার্কস পিকচার্স (DreamWorks Pictures), ড্রিমওয়ার্কস এসকেজি (DreamWorks SKG), ড্রিমওয়ার্কস স্টুডিওজ (DreamWorks Studios) বা ডিডব্লিউ স্টুডিওজ, এলএলসি (DW Studios, LLC) নামেও পরিচিত। এটি একটি মার্কিন ফিল্ম স্টুডিও যারা চলচ্চিত্র তৈরি, প্রযোজনা, ও পরিবেশনা করে থাকে। সেই সাথে তাঁরা ভিডিও গেম, টেলিভিশন অনুষ্ঠানের ওপরেও কাজ করে থাকে। এটি প্রায় প্রযোজনা ও পরিবেশনা করেছে এমন ১০টিরও বেশি চলচ্চিত্র যুক্তরাষ্ট্রের বক্স অফিসে স্থান পেয়েছে এবং চলচ্চিত্রগুলো প্রত্যেকে ১০ কোটি ডলারেরও ওপর ব্যবসা করেছে। এখন পর্যন্ত এটির সবচেয়ে ব্যবসাসফল চলচ্চিত্রটি হচ্ছে "শ্রেক ২"।
ড্রিমওয়ার্কসের কার্যক্রম শুরু হয় ১৯৯৪ সালে মিডিয়া মুঘল স্টিভেন স্পিলবার্গ, গ্যারি ক্যাটজেনবার্গ, এবং ডেভিড গিফেনের হাত ধরে। ড্রিমওয়ার্কস লোগোর পেছনে এসকেজি (SKG) কথাটা লাগানোর স্বার্থকতা এখানেই, যা যথাক্রমে এর তিন প্রতিষ্ঠাতার নামের শেষাংশের আদ্যাক্ষর। কিন্তু ২০০৫ সালের ডিসেম্বরে এটির প্রতিষ্ঠাতারা স্টুডিওটি ভায়াকমের কাছে বিক্রি করতে সম্মত হয়। এই বিক্রয় প্রক্রিয়া শেষ হয় ফেব্রুয়ারি ২০০৬-এ। ২০০৮ সালে ড্রিমওয়ার্কস, প্যারামাউন্ট পিকচার্সের সাথে তাদের পার্টনারশিপ ছিন্ন করার ইচ্ছা প্রকাশ করে, এবং ভারতীয় চলচ্চিত্রে বিনিয়োগের জন্য ভারতের রিলায়ান্স এডিএ গ্রুপের সাথে ১৫০ কোটি মার্কিন ডলারের চুক্তি স্বাক্ষর করে।
ড্রিমওয়ার্কসের অ্যানিমেশন বিভাগ চালু হয় ২০০৪ সালে ড্রিমওয়ার্কস অ্যানিমেশন এসকেজি নামে। এটির মাধ্যমে তৈরিকৃত চলচ্চিত্রগুলো বিশ্বব্যাপী পরিবেশন করে প্যারামাউন্ট পিকচার্স, কিন্ত বিভাগটি প্যরামাউন্ট/ভায়াকম থেকে সম্পূর্ণ স্বাধীন।
চাপরাশিরহাট ইউনিয়ন

চাপরাশিরহাট বাংলাদেশের নোয়াখালী জেলার অন্তর্গত কবিরহাট উপজেলার একটি ইউনিয়ন।
চাপরাশিরহাট ইউনিয়নের আয়তন ১৩.৮০ বর্গ কিলোমিটার।
২০১১ সালের আদমশুমারি অনুয়ায়ী চাপরাশিরহাট ইউনিয়নের জনসংখ্যা ২৩,৭৪২ জন।
কবিরহাট উপজেলার দক্ষিণ-পূর্বাংশে চাপরাশিরহাট ইউনিয়নের অবস্থান। এ ইউনিয়নের উত্তরে বাটইয়া ইউনিয়ন, পশ্চিমে ঘোষবাগ ইউনিয়ন, দক্ষিণে ধানশালিক ইউনিয়ন ও কোম্পানীগঞ্জ উপজেলার চর এলাহী ইউনিয়ন এবং পূর্বে কোম্পানীগঞ্জ উপজেলার চর ফকিরা ইউনিয়ন অবস্থিত।
নোয়াখালীর ইতিহাস লেখকদের মতে, নোয়াখালীর কোতোয়ালি থানার পূর্ব প্রান্তের কোন এক গ্রামেই সুলতান ফখরুদ্দিন মোবারক শাহ'র জন্ম হয় বলে ধারণা করা হয়।। সেই অনুসারে চাপরাশিরহাট ইউনিয়নেই এই সুলতানের জন্ম হওয়ার সম্ভাবনা সবচেয়ে বেশি। ফখরুদ্দিন প্রথম জীবনে নোয়াখালীর সমুদ্র উপকূলে লবণ শ্রমিক হিসেবে কাজ করতেন।
চাপরাশিরহাট নোয়াখালীর ঘোষবাগ ইউনিয়নের অংশ ছিল। পাকিস্তানি শাসনামলে তত্‍কালীন সুধারাম থানা তথা নোয়াখালী সদর উপজেলার অন্তর্গত এটি ইউনিয়নের মর্যাদা পায়। ২০০৬ সালে কবিরহাট উপজেলা গঠিত হলে চাপরাশিরহাট তাতে অন্তর্ভুক্ত হয়। সম্প্রতি ইউনিয়নের দক্ষিণাংশ বিভক্ত হয়ে ধানশালিক ইউনিয়ন গঠিত হয়।
চাপরাশির হাট ইউনিয়নের নামকরনের ইতিহাস নোয়াখালী জেলার নামকরণের ইতিহাসের সাথে অনেক মিল। মূলত এই ইউনিয়নের বাজারের পূর্ব পাশে একটি নতুন খাল খনন করা হয়। এই খাল কে লোকজন চাপরাশি খাল বলে ডাকত। এক সময় খাল কেন্দ্রীক বাজার গড়ে উঠলে লোক মুখে এটি চাপরাশির হাট নামে পরিচিতি লাভ করে।
চাপরাশিরহাট ইউনিয়ন কবিরহাট উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কবিরহাট থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ। এ ইউনিয়নের গ্রামগুলো হল:
২০২২ সালের আদমশুমারি অনুযায়ী চাপরাশির হাট ইউনিয়নের স্বাক্ষরতার হার ৭৪.২%। এ ইউনিয়নে ১টি কলেজ, ৬টি উচ্চ বিদ্যালয়, ২টি কওমী মাদ্রাসা, ২টি আলিয়া মাদ্রাসা, ছোট বড় অনেক নূরানী মাদরাসা এবং ৯টি সরকারি প্রাথমিক বিদ্যালয় রয়েছে।
কলেজ
প্রাথমিক বিদ্যালয়
উচ্চ বিদ্যালয়
মক্তব ও মাদরাসা 
চাপরাশিরহাটের পূর্ব বাজারে একটি খাল রয়েছে যা চাপরাশি খাল নামে পরিচিত। এটি চাপরাশিরহাটের পূর্ব দিক থেকে উত্তর ও দক্ষিণে বয়ে গিয়েছে। এবং মেঘনা নদীর সাথে গিয়ে এর সমাপ্তি হয়।
নিকোলাস কেজ

নিকোলাস কেজ () (জন্ম: ৭ জানুয়ারি, ১৯৬৪) হচ্ছে একজন মার্কিন অভিনেতা। তিনি অভিনয়কে তার পেশা হিসেবে নিতেই আগ্রহী ছিলেন, এবং অভিনয়ে তার টেলিভিশন অভিষেক হয় ১৯৮১ সালে। খারাপ বা বখাটে ছেলে ধরনের বিভিন্ন চরিত্রে অভিনয় করে কেজ অনেক পুরস্কার লাভ করেছেন। এরমধ্যে আছে ১৯৮৯ সালে "লিভিং লাস ভেগাস" চলচ্চিত্রে অভিনয়ের জন্য সেরা অভিনেতা বিভাগে ইন্ডিপেন্ডেন্ট স্পিরিট পুরস্কার ও একাডেমি পুরস্কার জয়। এছাড়াও সাম্প্রতিককালে "অ্যাডাপশন." চলচ্চিত্রে অভিনয়ের জন্য তিনি সেরা অভিনেতা বিভাগে টরেন্টো ফিল্ম ক্রিটিক্‌স পুরস্কার লাভ করেছেন।
এখন পর্যন্ত কেজ ৬০টিরও বেশি চলচ্চিত্রে অভিনয় করেছেন। তার উল্লেখযোগ্য চলচ্চিত্রগুলোর মধ্যে আছে "ফেইস/অফ" (১৯৯৭), "ঘোস্ট রাইডার" (২০০৭), এবং "ন্যাশনাল ট্রেজার" (২০০৪)। ব্যক্তিগত জীবনে কেজ বিয়ে করেছেন তিনবার। যথাক্রমে প্যাট্রিসিয়া আরকেট, লিসা মারি প্রেসলি, এবং অ্যালিস কিমকে। প্রথম দুজনের সাথে বিচ্ছেদ হয়ে গেলেও বর্তমানে তিনি অ্যালিস কিম কেজের সাথে বিবাহিত।
তিনি পড়াশোনা করেছেন যুক্তরাষ্ট্রের লস অ্যাঞ্জেলসের বেভারলি হিল্‌স হাই স্কুলে।
দ্য রোলিং স্টোন্‌স

দ্য রোলিং স্টোনস একটি ইংরেজি রক সঙ্গীতের দল, যা ১৯৬২ সালে প্রতিষ্ঠিত হয় লন্ডনে। ব্যান্ডটির প্রতিষ্ঠাকালীন সদস্যরা হলেন মিক জ্যাগার (গায়ক), কিথ রিচার্ডস (লিড গিটারিস্ট), ব্রায়ান জোনস (রিদম গিটারিস্ট), বিল ওয়াইম্যান (বেজ গিটারিস্ট), ইয়ান স্টুয়ার্ট (পিয়ানিস্ট) এবং চার্লি ওয়াটস (ড্রামার)। ১৯৬৩ সালে ইয়ান কে ব্যান্ড এর মূল লাইনআপ থেকে বাদ দেওয়া হয় এবং চুক্তির মাধ্যমে তাকে ব্যান্ডের বিভিন্ন অ্যালবামে পিয়ানো বাজাতে দেওয়া হয়, তার মৃত্যু অবধি ১৯৮৫ সাল পর্যন্ত। ব্যান্ডের মূল গীতিকার জ্যাগার-রিচার্ডস সভাপতিত্ব করা শুরু করেন, যখন অ্যান্ড্রু লুগ ওল্ডহ্যাম ব্যান্ডের পরিচালক হিসেবে দায়িত্ব গ্রহণ করেন। ব্রায়ান জোনস তার মৃত্যুর প্রায় এক মাস আগে ব্যান্ড থেকে বেরিয়ে যান এবং তার জায়গায় মিক টেইলর আসেন। টেইলর ও ১৯৭৪ সালে ব্যান্ড ত্যাগ করেন এবং তার জায়গায় আসে রনি উড যিনি এখনও ব্যান্ডের রিদম গিটারিস্ট হিসেবে কাজ করছেন। ১৯৯৩ সালে ওয়াইম্যান ব্যান্ড ছেড়ে চলে যাওয়ার পর থেকে ড্যরিল জোনস ব্যান্ডটির সফরের সময় বেজ গিটারিস্ট হিসেবে বাজায়।
দ্য রোলিং স্টোনস ব্রিটিশ ইনভেশনের অন্যান্য ব্যান্ড দ্য বিটলস এবং দ্য হু এর মতোই যুক্তরাষ্ট্রে তুমুল জনপ্রিয় ছিল এবং ১৯৬০ এর দশকের অপসাংস্কৃতিক আন্দোলনে একটি গুরুত্বপূর্ণ ভূমিকা পালন করেন। ব্লুজ এবং '৫০ এর দশকের রক এ্যন্ড রোল সঙ্গীতের থেকেই তাদের ব্যান্ডের মৌলিক শব্দের উদ্ভব ঘটে। প্রথম দিকে গান কভার দিয়ে শুরু করলেও, ১৯৬৫-৬৬ সালে "আই ক্যান্ট (গেট নো স্যাটিসফেকশন)" এবং "পেইন্ট ইট ব্ল্যাক" এর মতো গান দিয়ে তারা তুমুল জনপ্রিয়তা লাভ করে পুরো বিশ্বজুড়ে। তাদের ১৯৬৬ সালের স্টুডিও অ্যালবাম "আফটারম্যাথ" কে তাদের রেকর্ডগুলোর মধ্যে সবচেয়ে গুরুত্বপূর্ণ ধরা হয়। বেশ কয়েক বছর ধরে সাইকেডেলিক রক সঙ্গীত গান করার পরে তারা আবারও ব্লুজ রক গান করায় মনোনিবেশ করে, "বেগার্স ব্যাংকুয়েট" (১৯৬৮), "লেট ইট ব্লিড" (১৯৬৯), "স্টিকি ফিংগার্স" (১৯৭১), এবং "এক্সাইল ওন মেইন স্ট্রিট" (১৯৭২) অ্যালবামগুলো দিয়ে। এই সময়টিতেই তাদের কে "পৃথিবীর শ্রেষ্ঠ রক এ্যান্ড রোল ব্যান্ড" হিসেবে স্টেজে আমন্ত্রণ জানানো হয়।
১৯৭০ থেকে ৮০ দশক পর্যন্ত ব্যান্ডটি বেশ কয়েকটি বাণিজ্যিকভাবে সফল অ্যালবাম প্রকাশ করে, যার মধ্যে "সাম গার্লস" (১৯৭৮) এবং "ট্যাটু ইউ" (১৯৮০) ছিলো অন্যতম সবচেয়ে বেশি সফল। ১৯৮০ এর দশকে তারা মাত্র দুটো অ্যালবাম প্রকাশ যার মধ্যে তাদের শৈল্পিক দক্ষতা প্রকাশ পায়, এবং তারা গোটা দশকে একবারও সফর করেনি। দশকের শেষে তাদের ভাগ্য বদলে যায়, যখন তারা "স্টিল হুইলস" (১৯৮৯) অ্যালবামটি প্রকাশ করে এবং "স্টিল হুইলস/আরবান জঙ্গল সফর" টি করে। ১৯৯০ এর দশক থেকে দ্য রোলিং স্টোনস নতুন অ্যালবাম প্রকাশে মনোনিবেশ না করে, পুরো বিশ্বে সফর করায় মনোনিবেশ করে। ২০০৭ সালের মধ্যে ব্যান্ডটি সর্বকালের শীর্ষ পাঁচটি সর্বোচ্চ-উপার্জনকারী সফর করে: "ভুডু লাউ‍‌ঞ্জ" (১৯৯৪-১৯৯৫), "ব্রিজেস টু ব্যাবিলন" (১৯৯৭-১৯৯৮), "লিকস ট্যুর" (২০০২-২০০৩) এবং "এ বিগার ব্যাং" (২০০৫-২০০৭)।
দ্য রোলিং স্টোনস কে ১৯৮৯ সালে রক অ্যান্ড রোল হল অব ফেমে এবং ২০০৪ সালে ইউকে মিউজিক হল অব ফেমে অন্তর্ভুক্ত করা হয়। "রোলিং স্টোন" ম্যাগাজিন তাদের "সর্বকালের ১০০ শ্রেষ্ঠ শিল্পী" দের তালিকায় রোলিং স্টোনস কে চার নম্বর স্থানে জায়গা দেয়। ২০০৮ সালে "বিলবোর্ড" হট-১০০ তাদের "সর্বকালের শ্রেষ্ঠ ১০ শিল্পী" এর তালিকায় দ্য রোলিং স্টোনস কে ১০ম স্থানে জায়গা দেয়। পুরো বিশ্বে তারা প্রায় ২০০ মিলিয়ন রেকর্ড বিক্রি করেছে। এই পর্যন্ত তারা ৩০টি স্টুডিও অ্যালবাম, ২৩টি লাইভ অ্যালবাম এবং বেশ কেয়েকটি সংকলিত অ্যালবাম প্রকাশ করেছে।
নড়াচড়া ধারণ

নড়াচড়া ধারণ বা গতি ধারণ চলচ্চিত্র শিল্পে ব্যবহৃত চিত্রধারণের একটি কৌশল বিশেষ। একে ইংরেজি ভাষায় মোশন ক্যাপচার (), মোশন ট্র্যাকিং (motion tracking) বা সংক্ষেপে মোক্যাপ (mocap) নামে ডাকা হয়। এই পদ্ধতিতে চিত্রধারণের সময় নড়াচড়াগুলোকে ধারণ করা হয় এবং সাথে সাথে সেগুলিকে ডিজিটাল (সাংখ্যিক) মানে রূপান্তর করে কম্পিউটার যন্ত্রে ধারণ করে রাখা হয়। মার্কিন যুক্তরাষ্ট্রের ম্যাসাচুসেটস অঙ্গরাজ্যের লরেন্স শহরে এই পদ্ধতিটি আবিষ্কৃত হয়। বিভিন্ন ক্ষেত্রে এটির ব্যবহার বিদ্যমান। যেমন: সামরিক, বিনোদন শিল্প, খেলাধূরা, এবং চিকিৎসা যন্ত্রপাতিতে। চলচ্চিত্রে এটির ব্যবহার মূলত অ্যাকশন দৃশ্যে অভিনেতা অ্যাকশন ধারণের ক্ষেত্রে, এবং সেটিকে ত্রিমাত্রিক চলমান চিত্রনির্মাণ (থ্রিডি অ্যানিমেশন) সচলভাবে উপস্থাপনার ক্ষেত্রে। যখন এই প্রক্রিয়ায় মুখমণ্ডল, আঙ্গুল, এবং অভিব্যক্তিও যোগ করা হয়, তখন এটিকে পরিবেশনা ধারণ (পারফরমেন্স ক্যাপচার) নামেও অভিহিত করা হয়।
মন্ট্রিয়ল

মন্ট্রিয়ল (, ) বা মঁরেয়াল (, ) কেবেক প্রদেশের বৃহত্তম, কানাডার দ্বিতীয় বৃহত্তম এবং উত্তর আমেরিকার নবম বৃহত্তম শহর। এটির মূল নাম ছিল "ভিল দ্য মারি" বা "মেরির নগরী"। শহরটির বর্তমান নামটি এসেছে শহরের কেন্দ্রস্থলে অবস্থিত পর্বতচূড়ার ফরাসি নাম "মোঁ রেয়াল" (ফরাসি Mont Réal, "রাজকীয় পর্বত") এবং এই নামটি দেওয়া হয়েছে শহরের কাছে অবস্থিত ইল দ্য মোঁরেয়াল নামক দ্বীপ থেকে।
২০১১ সালে আদমশুমারী অনুযায়ী এই শহরে বসবাসরত মানুষের সংখ্যা ১,৬৪৯,৫১৯ জন। মন্ট্রিয়লের মহানগর এলাকার আয়তন ) এবং এর জনসংখ্যা ছিল ৩,৮২৪,২২১ জন এবং বর্তমানে ২০১৪ সালের প্রাক্কলন অনুযায়ী কেন্দ্রীয় মহানগর এলাকায় ৪১ লক্ষ লোক বাস করে। 
শহরের দাপ্তরিক ভাষা ফরাসি এবং ২০০৬ সালের পরিসংখ্যান অনুসারে এখানকার বাসিন্দাদের ৫৬.৯% বাড়িতে ফরাসি ভাষায়, ১৮.৬% ইংরেজি ভাষায় এবং বাকিরা অন্যান্য ভাষায় কথা বলে। এছাড়া বৃহত্তর মন্ট্রিয়লে ৬৭.৯% লোক বাড়িতে ফরাসিতে এবং ১৬.৫% লোক ইংরেজিতে কথা বলে। মন্ট্রিয়ল কেবেক এবং কানাডার শহরগুলোর মধ্যে অন্যতম দ্বিভাষিক শহর যেখানে ৫৬% লোক ইংরেজি এবং ফরাসি উভয় ভাষাতেই কথা বলতে পারে। মন্ট্রিয়ল প্যারিসের পরে দ্বিতীয় বৃহত্তম শহর যেখানে ফরাসি প্রাথমিক ভাষা হিসেবে ব্যবহৃত হয়।
জেনি শিমিজু

জেনি শিমিজু () (জন্ম: ১৬ জুন, ১৯৬৭) একজন জাপানী-আমেরিকান অভিনেত্রী ও মডেল।
২০০৫ সালে তিনি ব্রিটিশ স্কাই টিভি চ্যানেলের "পাওয়ার লেসবিয়ান ইউকে" চ্যানেলের জন্য অভিনেত্রী রেবেকা লুজকে বিয়ে করেন। অনুষ্ঠানটি লোগো টিভিতে "পাওয়ার লেসবিয়ান" নামে প্রচারিত হয় (লস অ্যাঞ্জেলসের সবচেয়ে প্রভাবশালী নারী সমকামিতামূলক অনুষ্ঠান)। এরপর তিনি অভিনেত্রী টাইরা ব্যাংকস-এর সাথে রিয়ালিটি অনুষ্ঠান "অ্যামেরিকা'স নেক্সট টপ মডেল"-এ উপস্থিত হয়েছেলিন। ২০০৫ সালে তিনি সমকামিতামূলক ম্যাগাজিন "দ্য পিংক পেপার" কর্তৃক সবচেয়ে আবেদনময়ী সমকামী সুন্দরী নির্বাচিত হন। শিমিজু ১৯৯৬ সালে "ফক্সফায়ার" চলচ্চিত্রে অভিনয় করেন। সেখানে তার সহঅভিনেত্রী ছিলেন অ্যাঞ্জেলিনা জোলি। বর্তমানে তিনি আমেরিকার ব্রাভো টিভি চ্যানেলে "মেইক মি আ সুপারমডেল" অনুষ্ঠানে বিচারক প্যানেলে একজন সদস্য।
জেমস ম্যাকঅ্যাভয়

জেমস অ্যান্ড্রু ম্যাকআভয় ( (); জন্ম: ২১শে এপ্রিল ১৯৭৯) হলেন একজন স্কটিশ অভিনেতা। তিনি কিশোর অভিনেতা হিসেবে "দ্য নিয়ার রুম" (১৯৯৫) চলচ্চিত্রের মধ্য দিয়ে বড় পর্দায় কাজ শুরু করেন এবং ২০০৩ সাল পর্যন্ত টেলিভিশনে অভিনয় করেন। পরবর্তীতে তিনি টেলিভিশন ও চলচ্চিত্র দুই মাধ্যমেই কাজ করেন। তার উল্লেখযোগ্য টেলিভিশন নাটক হল নাট্যধর্মী "স্টেট অব প্লে" এবং বিজ্ঞান কল্পকাহিনীধর্মী "চিলড্রেন অব ডান"। তিনি তার অভিনীত "অ্যাটোনমেন্ট", "দ্য লাস্ট কিং অব স্কটল্যান্ড", "ওয়ান্টেড", এবং ব্রিটিশ টেলিভিশন ধারাবাহিক "শেইমলেস", এবং "আর্লি ডোরস" চলচ্চিত্রের জন্য সবচেয়ে বেশি পরিচিত। তিনি উদীয়মান তারকা হিসেবে বাফটা পুরস্কার ও একবার বাফটা স্কটল্যান্ড পুরস্কার পেয়েছেন। এছাড়াও তিনি একবার করে ইউরোপিয়ান ফিল্ম পুরস্কার ও গোল্ডেন গ্লোব পুরস্কার জয় করেছেন।
২০১১ সাল থেকে তিনি সুপারহিরো চলচ্চিত্র "" (২০১১), "" (২০১৪), "" (২০১৬) এবং "" (২০১৮) এ প্রফেসর চার্লস জাভিয়ের চরিত্রে অভিনয় করেন। এছাড়া তিনি অপরাধধর্মী হাস্যরসাত্মক নাট্য চলচ্চিত্র "ফিলথ" (২০১৩) এ অভিনয় করে শ্রেষ্ঠ অভিনেতা বিভাগে ব্রিটিশ ইন্ডিপেন্ডেন্ট ফিল্ম পুরস্কার লাভ করেন। তিনি এম নাইট শ্যামালান পরিচালিত "স্প্লিট" চলচ্চিত্রে কেভিন নামে একজন ২৩ ধরনের ব্যক্তিত্ব সম্পন্ন চরিত্রে অভিনয় করে সমাদৃত হন।
পর্দায় অভিনয়ের পাশাপাশি তিনি ওয়েস্ট এন্ডের কয়েকটি মঞ্চনাটকে অভিনয় করেছেন এবং শ্রেষ্ঠ অভিনেতা বিভাগে তিনটি লরন্স অলিভিয়ে পুরস্কারের মনোনয়ন লাভ করেন। তিনি "নোমিও অ্যান্ড জুলিয়েট", "শার্লক নোমস" এবং "আর্থার ক্রিসমাস" অ্যানিমেটেড চলচ্চিত্রে কণ্ঠও প্রদান করেছেন। ব্যক্তিগত জীবনে তিনি অভিনেত্রী অ্যান-মারি ডাফ-এর স্বামী।
অঁদ্রে জিদ

অঁদ্রে পোল গিইয়োম জিদ (, ) (২২ নভেম্বর, ১৮৬৯ – ১৯ ফেব্রুয়ারি, ১৯৫১) ছিলেন একজন ফরাসি সাহিত্যিক। ১৯৪৭ সালে তিনি সাহিত্যে নোবেল পুরস্কার লাভ করেন। লেখক জীবনের শুরুতে জিদ্ প্রতীকবাদী আন্দোলনের সঙ্গে যুক্ত ছিলেন। দুই বিশ্বযুদ্ধের মধ্যবর্তী সময়ে তিনি সাম্রাজ্যবাদবিরোধী মতবাদের প্রবক্তা হয়ে ওঠেন।
জিদ্ তার কথাসাহিত্য ও আত্মজীবনীমূলক রচনাগুলির জন্য সুপ্রসিদ্ধ। তিনি তার মুক্তচিন্তা ও সংকীর্ণ সামাজিক নৈতিকতার পক্ষপাতী তার দুটি বিপরীতমুখী চরিত্রকে জনসমক্ষে তুলে ধরেন। জিদের রচনার মধ্যে দেখা যায় স্বাধীনতার অন্তর্তদন্ত এবং নৈতিকতা ও শুদ্ধতাবাদীদের ক্ষমতায়ণ। এভাবেই তিনি এগিয়ে গেছেন তার বৌদ্ধিক সততা লাভের উদ্দেশ্যে। তার আত্ম-উন্মোচনকারী রচনাগুলি তার আত্মানুসন্ধান, নিজের যৌন প্রকৃতির স্বরূপ অনুসন্ধান করে কারো মূল্যবোধকে আঘাত না করেই। তার রাজনৈতিক ক্রিয়াকলাপও একই প্রকৃতির। কারণ, ১৯৯৩ সালে সোভিয়েত রাশিয়া ভ্রমণের পর তিনি কমিউনিজমকে অস্বীকার করেছিলেন।
১৮৬৯ সালের ২২ নভেম্বর প্যারিসের একটি মধ্যবিত্ত প্রোটেস্টেন্ট পরিবারে জিদের জন্ম। তার বাবা জ্যঁ পল গুইলাউমে জিদ প্যারিস বিশ্ববিদ্যালয়ের আইনের প্রফেসর ছিলেন যিনি ১৮৮০ সালে মারা যান। তার মায়ের নাম জুলিয়েট মারিয়া রনডিউক্স। তার পিতৃপুরুষের পরিবার ইতালী থেকে ১৬ শতকের দিকে প্রটেস্ট্যান্টবাদে ধর্মান্তরিত হয়ে ফ্রান্সে চলে আসে।
ইয়াসুনারি কাওয়াবাতা

ইয়াসুনারি কাওয়াবাতা (জাপানি: 川端 康成) (১১ জুন ১৮৯৯ – ১৬ এপ্রিল ১৯৭২) ছিলেন একজন জাপানি ছোটোগল্পকার ও ঔপন্যাসিক। তার সরল, কাব্যময় ও সূক্ষ্মবর্ণযুক্ত গদ্যের জন্য ১৯৬৪ সালে তাকে সাহিত্যে নোবেল পুরস্কারে ভূষিত করা হয়। তিনিই প্রথম জাপানি যিনি নোবেল পুরস্কারে ভূষিত হন। তার রচনা আন্তর্জাতিক খ্যাতিসম্পন্ন এবং অদ্যাবধি জনপ্রিয়। রবীন্দ্রনাথ ঠাকুর ছিলেন কাওয়াবাতার অন্যতম সাহিত্যিক অণুপ্রেরণা।
কুভেম্পু

কুপ্পালি ভেঙ্কটাপ্পাগৌড়া পুট্টাপ্পা (কন্নড়: ಕುಪ್ಪಳ್ಳಿ ವೆಂಕಟಪ್ಪಗೌಡ ಪುಟ್ಟಪ್ಪ) (২৯ ডিসেম্বর, ১৯০৪ – ১১ নভেম্বর, ১৯৯৪) ছিলেন একজন কন্নড় কবি ও লেখক। তাকে বিংশ শতাব্দীর কন্নড় সাহিত্যের অন্যতম শ্রেষ্ঠ কবি মনে করা হয়। তিনি কন্নড় ভাষায় সাহিত্য রচনার জন্য জ্ঞানপীঠ পুরস্কার প্রাপ্ত প্রথম সাত সাহিত্যিকের মধ্যে অন্যতম। পুট্টাপ্পা কুভেম্পু ছদ্মনামে সাহিত্য রচনা করতেন। তিনি দ্বিতীয় কন্নড় কবি যাঁকে "রাষ্ট্রকবি" সম্মানে ভূষিত করা হয় (এম গোবিন্দ পাইয়ের পর)। তার "শ্রী রামায়ণ দর্শনম" গ্রন্থটি আধুনিক কন্নড়ে ভারতীয় মহাকাব্য রামায়ণের একটি বিশিষ্ট অনুবাদ। তার কিছু শব্দবন্ধ কন্নড় ভাষায় প্রবাদপ্রতিম। ভারত সরকার তাকে পদ্মভূষণ ও পদ্মবিভূষণ সম্মানে ভূষিত করেন।
গ্যাব্রিয়েলা মিস্ত্রাল

গ্যাব্রিয়েলা মিস্ত্রাল (৭ এপ্রিল, ১৮৮৯ – ১০ জানুয়ারি, ১৯৫৭) লুসিলা দে মারিয়া দেল পেরপেতুও সোকোরো গোদোয় আলকায়াগা-র ছদ্মনাম। তিনি ছিলেন এক কবি, কূটনীতিবিদ, শিক্ষাবিদ ও নারীবাদী। ১৯৪৫ সালে প্রথম লাতিন আমেরিকান হিসেবে তিনি সাহিত্যে নোবেল পুরস্কার অর্জন করেন। তার কবিতার কেন্দ্রীয় বিষয়বস্তু প্রকৃতি, বিশ্বাসঘাতকতা, প্রেম, মাতৃস্নেহ, দুঃখ ও তার থেকে নিষ্কৃতি, ভ্রমণ ও দেশীয় আমেরিকান ও ইউরোপীয় প্রভাবের মিশ্রণযুক্ত লাতিন আমেরিকান পরিচিতি। উল্লেখ্য গ্যাব্রিয়েলা নিজে ছিলেন বাস্ক ও আমেরিন্ডিয়ান বংশোদ্ভূত। দক্ষিণ আমেরিকার কবিতায় আধুনিকতার সূচনা যাদের হাতে, তাদের অন্যতম তিনি। ১৯১৪ সালে "Sonetos de la Muerte" বা "মৃত্যুর সনেট" বই প্রকাশের সংগে সংগে খ্যাতিলাভ করেন। কৈশোরে পাবলো নেরুদা অনুপ্রেরণা পেয়েছিলেন এই নারীর কবিতা থেকে।
শন কনারি

স্যার টমাস শন কনারি (; ২৫ আগস্ট, ১৯৩০ - ৩১ অক্টোবর, ২০২০) একজন স্কটল্যান্ডীয় অভিনেতা ও চলচ্চিত্র প্রযোজক ছিলেন। তিনি ইয়ান ফ্লেমিংয়ের সৃষ্ট জেমস বন্ডের নাম ভূমিকায় বন্ড চলচ্চিত্রগুলোতে অভিনয়ের জন্য সবচেয়ে বেশি পরিচিত লাভ করেছেন। ১৯৬২ থেকে ১৯৮৩ সাল পর্যন্ত তিনি মোট ৭টি বন্ড ছবিতে অভিনয় করেছেন। এছাড়াও "মেরিন", "ইন্ডিয়ানা জোন্স অ্যান্ড দ্য লাস্ট ক্রুসেড", "দ্য হান্ট ফর রেড অক্টোবর", "ড্রাগনহার্ট", "দ্য রক" প্রভৃতি উল্লেখযোগ্য চলচ্চিত্রে অভিনয় করেছেন।
কনারি ১৯৮৮ সালে "দি আনটাচেবলস" চলচ্চিত্রে অভিনয়ের জন্য সেরা পার্শ্ব অভিনেতা বিভাগে একাডেমি পুরস্কার লাভ করেন। এছাড়া তিনি তার কাজের স্বীকৃতি হিসেবে সেসিল বি. ডামিল পুরস্কার ও একটি হেনরিয়েটা পুরস্কারসহ তিনটি গোল্ডেন গ্লোব পুরস্কার, বাফটা ফেলোশিপসহ দুটি বাফটা পুরস্কার অর্জন করেছেন। ১৯৮৭ সালে ফ্রান্স সরকার তাকে অর্দ্র দে আর্ত অ লেত্রের কমান্ডার উপাধিতে ভূষিত করেন এবং ১৯৯৯ সালে তিনি মার্কিন যুক্তরাষ্ট্রের কেনেডি সেন্টার সম্মাননায় আজীবন সম্মাননা পুরস্কার অর্জন করেন। চলচ্চিত্র ও নাট্যকলায় তার অবদানের জন্য ২০০০ সালের নববর্ষ সম্মাননায় তিনি নাইট উপাধিতে ভূষিত হন।
টমাস শন কনারি ১৯৩০ সালের ২৫শে আগস্ট স্কটল্যান্ডের এডিনবরার ফাউন্টেনব্রিজে জন্মগ্রহণ করেন। তার পিতামহের নামানুসারে তার নাম রাখা হয়েছিল টমাস। তার মাতা ইউফেমিয়া "এফি" ম্যাকবেইন ম্যাকলিন একজন পরিচ্ছন্নকর্মী ছিলেন। তার পিতা নিল ম্যাকলিন এবং মাতা হেলেন ফোর্বস রস। তার পিতামহী ইউফেমিয়া ম্যাকবেইনের নামানুসারে তার নামকরণ করা হয়েছিল। ইউফেমিয়া জন ম্যাকলিনের স্ত্রী এবং উইলিয়াম ম্যাকবেইনের কন্যা ছিলেন। কনারির পিতা জোসেফ কনারি ফ্যাক্টরি কর্মী ও লরি চালক ছিলেন।
গুপ্তচর হিসেবে জেমস বন্ডের নাম ভূমিকায় অভিনয়ের মাধ্যমে সকলের নজরে আসেন শন কনারি। বন্ড চলচ্চিত্রের প্রথম পাঁচটি ছবির মূল চরিত্রে অভিনয় করেন। ছবিগুলো হলো - "ড. নো" (১৯৬২), "ফ্রম রাশিয়া উইদ লাভ" (১৯৬৩), "গোল্ডফিঙ্গার" (১৯৬৪), "থাণ্ডারবল" (১৯৬৫) এবং "ইউ অনলি লাইভ টুয়াইস" (১৯৬৭)। তারপর পুনরায় তিনি "ডায়মণ্ডস আর ফরএভার" (১৯৭১) এবং "নেভার সে নেভার এগেইন" (১৯৮৩) ছবিতে বন্ড হিসেবে পুনরায় অংশগ্রহণ করেন। বন্ড ধারাবাহিকের সাতটি চলচ্চিত্রই বাণিজ্যিকভাবে ব্যাপক সাফল্য লাভ করেছিল।
১৯৮৭ সালে কনারি ব্রায়ান দে পালমার "দি আনটাচেবলস" চলচ্চিত্রে একজন কঠোর আইরিশ-মার্কিন পুলিশের চরিত্রে অভিনয় করেন। এতে এলিয়ট নেস চরিত্রে কেভিন কসনার এবং অন্যান্য প্রধান চরিত্রে চার্লস মার্টিন স্মিথ, প্যাট্রিশিয়া ক্লার্কসন, অ্যান্ডি গার্সিয়া, এবং আল কাপোন চরিত্রে রবার্ট ডি নিরো অভিনয় করেন। চলচ্চিত্রটি সমালোচনামূলকভাবে এবং বক্স অফিসে সফলতা অর্জন করে। অনেক সমালোচক কনারি অভিনয়ের প্রশংসা করেন। সমালোচক রজার ইবার্ট লিখেন, "এই চলচ্চিত্রের সেরা অভিনয় করেছেন কনারি... তিনি তার চরিত্রে মানবীয় গুণাবলি তুলে ধরেছেন, তিনি আনটাচেবলসের কিংবদন্তি ছাড়াও নিজের অস্তিত্বের প্রমাণ দিয়েছেন। তিনি যখন পর্দায় এসেছেন আমরা অল্প সময়ের জন্য বিশ্বাস করেছি নিষিদ্ধকরণ যুগেও মানুষ বসবাস করত, ব্যঙ্গকৌতুক নয়।" কনারি তার অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার লাভ করেন।
কনারি ৩১শে অক্টোবর, ২০২০ তারিখে ৯০ বছর বয়সে ঘুমন্ত অবস্থায় বাহামা দ্বীপপুঞ্জের নাসাউ শহরে নিজ বাসভবনে মৃত্যুবরণ করেন। তাঁর পুত্রের মতে তিনি "বেশ কিছুদিন যাবৎ অসুস্থ ছিলেন।"
লি স্ট্র্যাসবার্গ থিয়েটার অ্যান্ড ফিল্ম ইনস্টিটিউট

লি স্ট্র্যাসবার্গ থিয়েটার ইনস্টিটিউট () হচ্ছে যুক্তরাষ্ট্রের একটি চলচ্চিত্র অভিনয় শেখার প্রতিষ্ঠান। এটির প্রতিষ্ঠাতা প্রখ্যাত অভিনেতা লি স্ট্র্যাসবার্গ। এ প্রতিষ্ঠানটির একটি শাখা নিউ ইয়র্কের ১১৫ পূর্ব ১৫ স্ট্রিট-এ, এবং অপরটি ক্যালিফোর্নিয়ার ওয়েস্ট হলিউডের ৭৯৩৬ সান্তা মনিকা বুলেভারে অবস্থিত। এখানে মূলত লি স্ট্র্যাসবার্গের প্রণীত মেথড অ্যাক্টিং-এর কৌশলগুলো শেখানো হয়।
১৯৬৯ সালে স্ট্র্যাসবার্গ এই প্রতিষ্ঠানটি প্রতিষ্ঠা করেন। তিনি তখন বিখ্যাত অ্যাক্টরস স্টুডিও-তে শিক্ষক ও পরিচালক পদে কর্মরত ছিলেন। এই প্রতিষ্ঠানটি নিউ ইয়র্ক ইউনিভার্সিটির টিশ্চ স্কুল অফ আর্টসের সাথে যৌথভাবেও শিক্ষাপ্রদান কার্যক্রম চালায়। এই কার্যক্রমের আওতায় শিক্ষার্থীরা ৮টি ক্রেডিট কোর্স করার সুযোগ পায়। বর্তমানে এই প্রতিষ্ঠানটি পরিচালনা করছেন অ্যানা স্ট্র্যাসবার্গ।
বেভারলি হিল্‌স হাই স্কুল

বেভারলি হিল্‌স হাই স্কুল (), যা সংক্ষেপে "বেভারলি" বা "বিএইচএইচএস" নামে পরিচিত। এটি ক্যালিফোর্নিয়ার বেভারলি হিল্‌সের একটি নামকরা পাবলিক বিদ্যালয়। বেভারলি হিল্‌সে আরেকটি পাবলিক উচ্চ বিদ্যালয় হচ্ছে মরেনো হাই স্কুল, যা বেভারলি হিল্‌স স্কুলেরর ক্যাম্পাসের ভেতরেই অবস্থিত, এবং এটির একটি অংশ।
বেভারলি, বেভারলি হিল্‌স ইউনিফায়েড স্কুল ডিসট্রিক্টের অন্তর্গত। ক্যালিফোর্নিয়ার লস অ্যাঞ্জেলসের পশ্চিম পার্শ্বের সীমান্তবর্তী সেঞ্চুরি সিটিতে প্রায় ১৯.৫ একর জায়গা নিয়ে স্কুলটি গঠিত। স্কুলের জায়গাটি আগে বেভারলি হিল্‌স স্পিডওয়ের অন্তর্গত ছিলো, যা ১৯২৪ সালে বন্ধ করে দেওয়া হয়। আর বেভারলি হিল্‌স স্কুলটির প্রতিষ্ঠা হয় ১৯২৭ সালে। স্কুল ভবনটির স্থপতি ছিলেন রবার্ট ডি. ফারকুহার, এবং তিনি ফরাসী নরমান্ডি ধাঁচে ভবনটির নকশা আঁকেন।
২০০৫-০৬ বছরের হিসাব অনুযায়ী এই স্কুলে পড়াশোনাকৃত শিক্ষার্থীর সংখ্যা ২,৩৬৮ এবং মোট ক্লাসরুম শিক্ষক আছেন ১০০.৪ জন। অর্থাৎ ছাত্র-শিক্ষক অনুপাত হচ্ছে ২৩.৫।
কামিলো হোসে সেলা

কামিলো হোসে সেলা (Camilo José Cela) (মে ১১, ১৯১৬ - জানুয়ারি ১৭, ২০০২) একজন স্পেনীয় ঔপন্যাসিক, ছোট গল্পকার ও প্রাবন্ধিক যিনি ১৯৮৯ খ্রিষ্টাব্দে সাহিত্যে নোবেল পুরস্কার লাভ করেন। স্পেনীয় সাহিত্যের ইতিহাসে বিখ্যাত ৩৬’ প্রজন্মের লেখক হিসেবে পরিচিত। এস্‌পানিয়ার গৃহযুদ্ধে তিনি ফ্রাংকোর অনুগামী ছিলেন। তার একটি উপন্যাস "পাস্কুয়াল দুয়ার্তের পরিবার‌‌" ১৯৯০ খ্রিষ্টাব্দে গোলাম মুস্তাফা কর্তৃক বাংলা ভাষায় অনূদিত হয়ে বাংলাদেশে প্রকাশিত হয়। এটি প্রথম ১৯৪২ খ্রিষ্টাব্দে স্পেনে প্রকাশিত হলে স্পেনীয় সাহিত্য মহলে সাড়া জাগায়।
২০০২ খ্রিষ্টাব্দের ১৭ জানুয়ারি পঁচাশি বৎসর বয়সে মাদ্রিদে তার মৃত্যু হয়।
তার লেখা কয়েকটি উল্লেখযোগ্য গ্রন্থঃ
পাসকুয়াল দুয়ার্তের পরিবার (লা ফামিলিয়া দে পাসকুয়াল দুয়ার্তে) ১৯৪২
মৌচান (লা কোলমেনা) ১৯৫১
শিল্পীদের বাফে ও অন্যান্য গল্প (বাফে দে আর্টিসতাস ই ওত্রোস রেলাতোস) ১৯৫৩
আলকার্‌রিয়া ভ্রমণ ( বিয়াখে আ লা আলকার্‌রিয়া) ১৯৪৮
গগনেন্দ্রনাথ ঠাকুর

গগনেন্দ্রনাথ ঠাকুর (১৭ সেপ্টেম্বর, ১৮৬৭ - ১৪ ফেব্রুয়ারি, ১৯৩৮) ছিলেন একজন বঙ্গীয় ঘরানার চিত্র ও কার্টুন শিল্পী। তিনি জোড়াসাঁকো ঠাকুর পরিবারের সদস্য ছিলেন।
মোহাম্মদ রফিক (কবি)

মোহাম্মদ রফিক (২৩ অক্টোবর ১৯৪৩ - ০৬ আগস্ট ২০২৩) ছিলেন একজন বাংলাদেশী আধুনিক কবি, লেখক ও শিক্ষক। তিনি একজন মননশীল আধুনিক কবি হিসাবে পরিগণিত যার আত্মপ্রকাশ ১৯৬০-এর দশকে। পাকিস্তান আমলে ষাটের দশকে ছাত্র আন্দোলন ও কবিতায় এবং স্বাধীন বাংলাদেশে আশির দশকে স্বৈরাচার বিরোধী আন্দোলনে কাব্যিক রসদ যুগিয়ে তিনি বিখ্যাত হয়ে আছেন। তিনি জাহাঙ্গীরনগর বিশ্ববিদ্যালয়-এর ইংরেজি বিভাগের সহযোগী অধ্যাপক হিসাবে ২০০৯-এ অবসর নিয়েছেন। ২০১০ খ্রিষ্টাব্দে বাংলাদেশ সরকার তাকে একুশে পদকে ভূষিত করে। ২০২০ সালে তিনি ব্র্যাক ব্যাংক-সমকাল সাহিত্য পুরস্কার অর্জন করেন।
তার জন্ম ১৯৪৩ খ্রিষ্টাব্দে ২৩ অক্টোবর বাগেরহাট জেলার বৈটপুরে। পিতার নাম সামছুদ্দীন আহমদ এবং মাতার নাম রেশাতুন নাহার। আট ভাই-বোনের মধ্যে তিনি জ্যেষ্ঠ। মোহাম্মদ রফিক বাগেরহাটে শৈশব কাটান। সেন্ট যোসেফ উচ্চমাধ্যমিক বিদ্যালয় থেকে মেট্রিক পাশ করে ঢাকার নটরডেম কলেজে বিজ্ঞান বিভাগে ভর্তি হন, কিন্তু পরে ঢাকা কলেজে মানবিক বিভাগে চলে যান। এ সময় কথাসাহিত্যিক আখতারুজ্জামান ইলিয়াসের সাথে তার বন্ধুত্ব হয় যা তার সাহিত্যিক চেতনায় প্রগাঢ় ছাপ ফেলে। বি.এ. পাশ করার পর তিনি ঢাকা বিশ্ববিদ্যালয়ের ইংরেজি বিভাগে এম এ শ্রেণিতে ভর্তি হন। ১৯৬৭ খ্রিষ্টাব্দে তিনি ঢাকা বিশ্ববিদ্যালয় থেকে ইংরেজি ভাষা ও সাহিত্যে এম. এ. ডিগ্রি লাভ করেন। বিশ্ববিদ্যালয়ে পড়ার সময় তার কবিতা সমকাল সহ বিভিন্ন সাহিত্য পত্রিকায় ছাপা হতে থাকে। এ সময় তিনি পাকিস্তানের সামরিক শাসন বিরোধী ছাত্র আন্দোলনে যুক্ত হন। পাকিস্তানের সামরিক আদালত তাকে দশ বছরের কারাদণ্ড দেয়, কিন্তু এম. এ. পরীক্ষার জন্য তিনি ছাড়া পান। ১৯৭১ সালে তিনি প্রথমে মুক্তিযুদ্ধের ১ নং সেক্টরের কর্মকর্তা হিসেবে এবং পরে স্বাধীন বাংলা বেতারে কাজ করেন।
মুক্তিযুদ্ধের পর বিভিন্ন কলেজে শিক্ষকতা করার পর তিনি জাহাঙ্গীরনগর বিশ্ববিদ্যালয়ের ইংরেজি বিভাগে যোগ দেন। তিনি ২৯ জুন ২০০৯ পর্যন্ত দীর্ঘকাল জাহাঙ্গীরনগর বিশ্ববিদ্যালয়ে শিক্ষকতা করেছেন।
কবি মোহাম্মদ রফিক ১৯৬০-এর দশকের প্রারম্ভে সমকাল, কণ্ঠস্বর, স্বাক্ষর, অচিরা ইত্যাদি পত্র-পত্রিকায় কবিতা প্রকাশের মাধ্যমে সাহিত্য জগতে প্রবেশ করেন। ১৯৭০ খ্রিষ্টাব্দে তার প্রথম কাব্যগ্রন্থ "বৈশাখী পূর্ণিমা" প্রকাশিত হয়। তার কবিতায় নৈসর্গিক আবহে লালিত আধুনিক মানস-চেতনার প্রচ্ছাপ লক্ষ্য করা যায়। কবিতায়, জ্ঞাতে হোক আর অজ্ঞাতে হোক, রয়েছে দৃষ্টান্তবাদী মনীষা। যেন শহরে নয়, গাঁয়ে থেকে গাঁয়ের কাব্যবয়ান করেছেন, নদীর পাশে বসে লিখেছেন নৌকোর দৌড়াদৌড়ি, নদীনির্ভর জীবনের ব্যস্ততা। "গাওদিয়া" তার একটি বহুলপঠিত কাব্যগ্রন্থ। তিনি প্রধানত কবি হলেও কিছু গদ্যগ্রন্থ রচনা করেছেন।
২০২৩ খ্রিষ্টাব্দের ৬ আগস্ট ঢাকা ফেরার পথে তিনি অসুস্থ হয়ে পড়েন। বরিশালের স্থানীয় একটি হাসপাতালে কর্তব্যরত চিকিৎসক তাকে মৃত ঘোষণা করেন।
দ্য হলিউড রিপোর্টার

দ্য হলিউড রিপোর্টার () হচ্ছে একটি আমেরিকান বাণিজ্য ও বিনোদন ভিত্তিক ম্যাগাজিন। বিংশ শতাব্দীর শেষভাগে এটি ছিলো বিনোদন শিল্পের সর্ববৃহৎ দুই প্রকাশনার একটি, এবং প্রথমটি ছিলো "ভ্যারাইটি" ম্যাগাজিন। বর্তমানেও এ দুটি ম্যাগাজিন বিনোদন শিল্পের প্রায় সব খবরাখবরই প্রচার করে আসছে।
"দ্য হলিউড রিপোর্টার" বিনোদন শিল্পের প্রথম দৈনিক পত্রিকা। একটি দৈনিক চলচ্চিত্র প্রকাশনা হিসেবে এটির শুরু, পরবর্তীতে ১৯৫০-এর দশকে এটি টেলিভিশন সংক্রান্ত প্রকাশনা দেওয়াও শুরু করে। ধীরে ধীরে ১৯৮০-এর দশকে এটি তার খবরের পরিধি আরও বৃদ্ধি করে।
স্টার ট্রিবিউন

স্টার ট্রিবিউন () যা স্টার ট্রিব ("Star Trib") বা স্ট্রাইব ("Strib") নামেও পরিচিত। এটি যুক্তরাষ্ট্রের মিনেসোটা অঙ্গরাজ্যের সর্বাধিক প্রচারিত পত্রিকা হিসেবে পরিচিত। এটি সপ্তাহের সাত দিনই প্রকাশিত হয়, এবং সেইন্ট পল-মিনিয়াপোলিস মহানগরীয় অঞ্চলের জন্য একটি আলাদা সংস্করণ এরা প্রকাশ করে। এছাড়া এটির বিভিন্ন অঙ্গরাজ্যব্যাপী সংস্করণগুলো মিনেসোটা, উইসকনসিন, আইওয়া, সাউথ ডাকোটা, এবং নর্থ ডাকোটাতেও পাওয়া যায়। এই পত্রিকাটির সবচেয়ে বড় প্রতিদ্বন্দী হচ্ছে "পাইওনিয়ার প্রেস", যদিও এটি ছাড়াও ঐ অঞ্চলের আরো কিছু ভালো সার্কুলেটেড পত্রিকার সাথে এটির প্রতিযোগিতা চলে।
বর্তমানের "স্টার ট্রিবিউন" ১৯৮২ সালে প্রতিষ্ঠিত "মিনিয়াপোলিস স্টার"-এর প্রতিরূপ। "মিনিয়াপোলিস স্টার" ছিলো একটি সান্ধ্য দৈনিক। এছাড়া তখন তারা "মিনিয়াপোলিস ট্রিবিউন" নামে সকালেও একটি পত্রিকা প্রকাশ করতো।
শিকাগো ট্রিবিউন

শিকাগো ট্রিবিউন (ইংরেজি ভাষায়: "Chicago Tribune") হচ্ছে যুক্তরাষ্ট্রের শিকাগো ও ইলিনয় ভিত্তিক একটি দৈনিক সংবাদপত্র। এটি ট্রিবিউন কোম্পানির অন্তর্গত একটি প্রকাশনা সংস্থা। এটি শিকাগো মহানগরীয় অঞ্চল ও গ্রেট লেকস অঞ্চলের সবচেয়ে বেশি পাঠকপ্রিয় সংবাদপত্র। সার্কুলেশনের দিক থেকে এটি বর্তমানে গোটা যুক্তরাষ্ট্রের অষ্টম বৃহত্তম সংবাদপত্র। এবং ট্রিবিউনের মালিকানাধীন পত্রিকাগুলোর মধ্যে এর অবস্থান দ্বিতীয় (প্রথম অবস্থানের আছে তাদেরই মালিকানাধীন পত্রিকা "লস অ্যাঞ্জেলস টাইমস")। সচারচর বাড়ি বাড়ি পৌঁছে দেবার জন্য এই পত্রিকাটি ব্রডশিট আকারে প্রকাশিত হয়, কিন্তু নিউজস্ট্যান্ড, নিউজবক্স, রেল স্টেশন প্রভৃতি স্থানে বিক্রির জন্য এটির ট্যাবলয়েড সংস্করণও বের হয়।
সেন্ট জেভিয়ার'স কলেজিয়েট স্কুল

সেন্ট জেভিয়ার্স কলেজিয়েট স্কুল কলকাতার একটি প্রাচীন ও ঐতিহ্যবাহী বিদ্যালয়। ১৮৬০ সালে সোসাইটি অফ জেসাসের খ্রিষ্টান মিশনারিরা এই বিদ্যালয় প্রতিষ্ঠা করেন। বিদ্যালয়টি সেন্ট ফ্রান্সিস জেভিয়ার্সের নামাঙ্কিত। ১৬ জানুয়ারি বিদ্যালয়ের প্রতিষ্ঠা দিবস বা ফাউন্ডেশন ডে পালিত হয়।
বিদ্যালয় প্রাঙ্গণে দুটি ভবন রয়েছে। ভবন দুটি একটি পথ দ্বারা বিচ্ছিন্ন। একটি ভবনে প্রাথমিক বিভাগ (গ্রেড কে – ৫) ও অপর ভবনটিতে মাধ্যমিক বিভাগের (গ্রেড ৬ – ১২) ক্লাস বসে। মাধ্যমিক বিদ্যালয় প্রাঙ্গনটিতেই সেন্ট জেভিয়ার্স কলেজের ভবন ও একটি ছাত্রাবাস অবস্থিত। একই খ্রিষ্টীয় সংঘ দুই প্রতিষ্ঠানের প্রতিষ্ঠাতা হলেও, উভয় প্রতিষ্ঠানেই পৃথক প্রশাসন বিদ্যমান।
মূলত ক্যাথলিক মতাবলম্বী ছাত্রদের পঠনপাঠনের জন্য এই বিদ্যালয় প্রতিষ্ঠিত হলেও সকল ধর্মের ছাত্ররাই এখানে পড়াশোনা করে থাকে। অধিকাংশ ক্লাসেই অখ্রিষ্টান ছাত্ররাই সংখ্যাগুরু।
সেন্ট জেভিয়ার্স কলেজিয়েট স্কুল কাউন্সিল ফর দি ইন্ডিয়ান স্কুল সার্টিফিকেট ও পশ্চিমবঙ্গ মাধ্যমিক শিক্ষা পর্ষদ কর্তৃক অনুমোদিত। বিদ্যালয়ে চারটি হাউস রয়েছে। যথা: ব্রিটো হাউস (লাল; সেন্ট জন দে ব্রিটোর নামানুসারে), গোঞ্জাগা হাউস (সবুজ; সেন্ট অ্যালয়সিয়াস গোঞ্জাগার নামানুসারে), লোয়োলা হাউস (নীল; সেন্ট ইগনাটিয়াস লোয়োলার নামানুসারে) এবং বার্কম্যানস হাউস (হলুদ; সেন্ট জন বার্কম্যানস-এর নামানুসারে)।
ওরিয়েন্টাল সেমিনারি

ওরিয়েন্টাল সেমিনারি কলকাতার একটি প্রাচীন ঐতিহ্যবাহী বিদ্যালয়। ১৮২৯ সালে শিক্ষাবিদ গৌরমোহন আঢ্য সেযুগের এই প্রথম সারির বিদ্যালয়টি প্রতিষ্ঠা করেন। কেবল মাত্র হিন্দু ছেলেরাই এখানে পঠনপাঠনের সুযোগ পেত। ওরিয়েন্টাল সেমিনারি ছিল ভারতের প্রথম সম্পূর্ণরূপে ব্যক্তিগত উদ্যোগে প্রতিষ্ঠিত ও পরিচালিত স্কুল। কারণ, হিন্দু স্কুলকেও সেই সময় কিছু সরকারি নিয়মনীতি মেনে চলতে হত, যা ওরিয়েন্টাল সেমিনারির ক্ষেত্রে প্রযোজ্য ছিল না। সেই যুগে ইংরেজি শিখতে ছাত্রদের মিশনারি স্কুলগুলিতে ভর্তি হতে হত। সেই সব স্কুলে তারা যে শিক্ষা পেত তা ছিল ধর্মাশ্রয়ী শিক্ষা। গৌরমোহন আঢ্য কোনো প্রকার ধর্মীয় প্রভাব ব্যতিরেকে ছাত্রদের ইংরেজি শিক্ষায় শিক্ষিত করে তোলার উদ্দেশ্যেই এই বিদ্যালয় প্রতিষ্ঠা করেন। উল্লেখ্য এই যুগে ঐতিহ্যশালী সংস্কৃত ও ফার্সি শিক্ষা তার পূর্বগৌরব হারিয়েছিল।
প্রথমে বেঁশোহাটা অঞ্চলে এই বিদ্যালয়টি অবস্থিত ছিল। পরে তা জোড়াসাঁকোয় রবীন্দ্র সরণির (তৎকালীন চিৎপুর রোড; তবে চিৎপুরে নয়) বর্তমান ঠিকানায় উঠে আসে। ১৮১৪ সালে বাংলার তদনীন্তন গভর্নর লর্ড কার্মিকল এই বিদ্যালয়ের উদ্বোধন করেন। সেই সময় এই বিদ্যালয়ের মাসিক বেতন ছিল ৩ টাকা। হিন্দু স্কুলের মাসিক বেতন ৫ টাকা হওয়ার দরুন ওরিয়েন্টাল সেমিনারি সেই সময় অধিক সংখ্যক ছাত্র টানতে সক্ষম হয়।
১৮৩৬ সালে শিশুদের জন্য প্রাতঃকালীন বিভাগটি চালু হয়। ১৮৩৯ সালে বাংলা ভাষাকে শিক্ষার একটি মাধ্যম হিসেবে গ্রহণ করা হয়। জনপ্রিয়তা বৃদ্ধি পাওয়ায় চিৎপুর, দক্ষিণ কলকাতা ও বেলঘড়িয়া অঞ্চলেও এই বিদ্যালয়ের শাখা স্থাপিত হয়। ১৯৩৪ সালে ওরিয়েন্টাল সেমিনারিতে ছাত্র ও ছাত্রীদের সহশিক্ষাপ্রথা চালু হয়। মার্টিন বার্ন নির্মিত মূল বিদ্যালয় ভবনটি ১৯৯৯ সালে হেরিটেজ বিল্ডিং বা ঐতিহ্য ভবন ঘোষিত হয়।
১৯০৭ সাল থেকে ১৯২২ সাল পর্যন্ত আশুতোষ মুখোপাধ্যায় এই বিদ্যালয়ের পরিচালন সমিতির সভাপতি ছিলেন। ১৯২৬ সালে এই পদে বৃত হন অ্যানি বেসান্ত। ২০০৫ সালে বিদ্যালয়ের ১৭৫তম প্রতিষ্ঠাবার্ষিকী পালিত হয়।
গৌরমোহন আঢ্য (২০ জানুয়ারি, ১৮০৫ – ১৩ মার্চ ১৮৪৬) কোনো প্রকার সরকারি সাহায্য ছাড়াই এই বিদ্যালয় প্রতিষ্ঠা করতে এবং মেধাবী ছাত্রদের এই বিদ্যালয়ের প্রতি আকর্ষিত করতে সমর্থ হয়েছিলেন। বিদ্যালয়ের শিক্ষক নির্বাচনের ব্যাপারেও তিনি যথেষ্ট সতর্ক ছিলেন। জুনিয়র ক্লাসের জন্য তিনি ইউরেশিয়ানদের শিক্ষক হিসেবে নিয়োগ করতেন। বাঙালি শিক্ষকদের নিয়োগ করতেন ইন্টারমিডিয়েট ক্লাসের জন্য এবং উচ্চতর শ্রেণির জন্য তিনি উচ্চশিক্ষিত বাঙালি ও ইংরেজদের শিক্ষক রূপে নিয়োগ করতেন। একবার শিক্ষকের সন্ধানে শ্রীরামপুর গিয়ে ফেরার পথে হুগলি নদীতে এক নৌকা-দুর্ঘটনায় তার মৃত্যু ঘটে।
পালাকার অঘোরনাথ কাব্যতীর্থ এই বিদ্যালয়ের হেডপন্ডিত নিযুক্ত হন। বিশিষ্ট শেকসপিয়রবিদ ক্যাপ্টেন ডি. এল. রিচার্ডসন কিছুকাল এই বিদ্যালয়ে ইংরেজির শিক্ষকতা করেছিলেন।
ওরিয়েন্টাল সেমিনারি ছিল রবীন্দ্রনাথ ঠাকুরের প্রথম বিদ্যালয়। এই বিদ্যালয়ের প্রথম অভিজ্ঞতা থেকেই শিশু রবীন্দ্রনাথের মনে শিক্ষক হওয়ার বাসনা জেগে ওঠে। এই সময় তিনি একটি বেত হাতে জোড়াসাঁকো ঠাকুরবাড়ির বিরাট বারান্দার রেলিংগুলিকে পড়িয়ে বেড়াতেন।
অন্যান্য বিশিষ্ট প্রাক্তনীদের মধ্যে উল্লেখযোগ্য হলেন: কৃষ্ণদাস পাল, কৈলাসচন্দ্র বসু, গিরিশচন্দ্র ঘোষ, উমেশচন্দ্র বন্দ্যোপাধ্যায়, স্যার গুরুদাস বন্দ্যোপাধ্যায়, অক্ষয়কুমার দত্ত ও পরেশ ধর, অমিয়রঞ্জন বন্দ্যোপাধ্যায়,মিঠুন চক্রবর্তী ।